title: Frederik Schmidt

text: Frederik syntyi Christen Schmidtin (k. 1804) pappisperheeseen Asminderødin pappilassa, Tanskan Fredensborgissa. Kaksi vuotta myöhemmin Christen Schmidtista tuli Akershusin piispa ja perhe muutti Norjaan. Frederik aloitti opiskelut Kristianian katedraalikoulussa 1787 ja kirjoitti runoja jo kouluaikoinaan. Muutettuaan Kööpenhaminaan opiskelemaan hän ystävystyi muun muassa Jonas Reinin, P. Collettin ja Rahbekin kanssa.


title: Frederik Schmidt

text: Hän suoritti teologisen virkatutkinnon 1791 ja palasi Kristianiaan papinvirkaan. Vuonna 1794 hän matkusti Saksan. Matkalta palattuaan hän toimi "Hermoder"-lehden päätoimittajana 1795–1796, minkä jälkeen hänet kutsuttiin vain 26-vuotiaana Eikerin kirkkoherraksi.


title: Frederik Schmidt

text: Schmidt avioitui 1799 kenraalikomissaarin tyttären, Maren Elisabeth Mathea Oppenin (1778–1841) kanssa, mikä toi hänen ulottuvilleen huomattavan omaisuuden. 1808 hänestä tuli Kongsbergin rovasti. Hän perusti oppikoulun piiriinsä ja vaati alaisenaan olleita pappeja kouluttamaan opettajia. Hän kampanjoi myös rokotusten puolesta. Työnsä ohella hän jatkoi kirjallisia harrastuksiaan.


title: Frederik Schmidt

text: Kansalliskokouksessa hän kuului tanskalaismielisenä itsestäänselvästi itsenäisyyspuolueeseen ja tuli valituksi perustuslakikomiteaan. Hän inhosi ruotsalaisia ja Herman Wedel-Jarlsbergin unionipuoluetta. Hän ei näytellyt kovin huomattavaa roolia itse lakityössä, mutta hän sai vastustajiltaan "itsenäisyysrunoilija"-lisänimen patrioottisilla lauluillaan ja terävillä kommenteillaan unionia kannattavia kohtaan. Hän vastusti kaksikamarijärjestelmää ja oli demokraattisen, kansanvaltaisen kehityksen puolestapuhuja.


title: Frederik Schmidt

text: Schmidt pettyi suuresti Ruotsi-Norja-unionin toteutuessa ja päätti muuttaa pois Norjasta jo 1817. Hän vietti seuraavat kaksi vuotta Tanskassa. 1819 hän jätti Eikerin lopullisesti ja muutti Himmelevin kirkkoherraksi Roskilden lähelle. Seurakunta oli huomattavasti pienempi, kuin hänen norjalainen vastuualueensa oli ollut. Vuonna 1826 hän väitteli teologian tohtoriksi teoksella "Historia Paulicianorum orientalium". Hän oli jo julkaissut runokokoelman "Samlede Digte" 1811 ja vuonna 1835 julkaistiin kokoelma "Nye samlede Digte". Hänen runojaan kuvattiin vanhanaikaisiksi, enemmän 1700-luvun tyylisiksi kuin meneillään olevalle vuosisadalle sopiviksi. Vuonna 1868 N. Hancke julkaisi postuumisti hänen päiväkirjansa, "Uddrag for Aarene", vuosilta 1807–1818.


title: Frederik Wilhelm Stabell

text: Frederik Wilhelm Bruenech Stabell (25. toukokuuta 1763 Ringerike, Norja – 2. kesäkuuta 1836 Kristiania, Norja) oli norjalainen kenraali ja Eidsvollin kansalliskokousedustaja.


title: Frederik Wilhelm Stabell

text: Frederik syntyi Lars Bastian Stabellin ja Lucie Marie Bruenechin upseeriperheeseen Holen pappilassa Ringerikessä. Hän avioitui vuonna 1792 sotilaslääkärin tyttären Helene Voigtin (1772–1850) kanssa.


title: Frederik Wilhelm Stabell

text: Hän liittyi "søndenfjældske gevorbne Infanteriregiment"iin 1777 ja opiskeli vuosina 1780–1783 Kristianian matemaattisessa sotakoulussa erinomaisella menestyksellä. Oltuaan hetken poissa sotapalveluksesta hän palasi takaisin ja hänestä tuli 1786 värikki Kongsvingerin kevyeen jalkaväkikomppaniaan. Sotaoperaatioiden aikana hän yleni nopeasti luutnantiksi ja vuonna 1791 kapteeniksi, 1796 "Stabskapitajn"-nimikkeelle ja vuonna 1801 hänestä tuli komppanian päällikkö. Vuonna 1807 hänet ylennettiin majuriksi ja hän sai Daneborgin Ritariristin saavutuksistaan taistelukentillä. Vuonna 1809 hän siirtyi vastaperustettuun Akershusin tarkk'ampujarykmenttiin, missä hänet ylennettiin 1811 everstiluutnantiksi.


title: Frederik Wilhelm Stabell

text: Vuonna 1814 hänet valittiin sekä Smaalenenesin läänin että rykmenttinsä edustajaksi Eidvollin kansalliskokoukseen. Hän kuului ruotsalaismieliseen unionipuolueeseen ja tuli valituksi perustuslakikomiteaan. Hän ei ollut erityisen aktiivinen ja pitäytyi pääasiassa sotilasasioissa omine puheenvuoroineen. Hän vastusti kuninkaan yksinoikeutta sodanjulistamiseen. Hän informoi prinssi Kristian Frederikia Norjan puutteellisesta puolustuskyvystä, mutta prinssin toivomuksesta hän ei kertonut asiasta kansalliskokoukselle.


title: Frederik Wilhelm Stabell

text: Lyhyen Ruotsin vastaisen kesäsodan aikana Stabell komensi 3000 miestä Enningedalenin ja Krogfosin välillä. Hänen osakseen tuli ottaa vastaan ruotsalaisten ylivoima ja paikata pakenevien Staffeldtin ja Hegermanin prikaatien jäljiltä tilannetta Glomma-joen itäpuolella. Hän pystyi viivyttämään vihollista tehokkaasti ja hänen joukkonsa kykenivät perääntymään hyvässä järjestyksessä joen länsipuolelle.


title: Frederik Wilhelm Stabell

text: Sodan jälkeen Stabell nimitettiin jopa Ruotsin kruununprinssi Kaarle Juhanan adjutantiksi ja hän palveli yleisesikunnan päällikkönä vuodesta 1815. Vuonna 1818 hänet ylennettiin everstiksi, nimitettiin vastaperustetun 2. Akershusin Jalkaväkirykmentin päälliköksi ja pian tämän jälkeen kenraalimajuriksi. Vuonna 1821 Stabell yleni kenraaliluutnantiksi ja 1833 kenraaliksi. Hän oli kuninkaan 1. adjutantti ja norjalaisen henkilöstön päällikkö vuodesta 1825. Vuonna 1829 hänestä tuli kuninkaan poissa ollessa korkein kenraali. Hänet nimitettiin serafiimiritariksi 1835.


title: Theis Lundegaard

text: Theis Jacob Thorkildsen Lundegaard (myös "Theis Jacob Torchelsen Lundegård", 8. lokakuuta 1774 Austad, Norja – 26. helmikuuta 1856 Austad) oli norjalainen talonpoika, laivanvarustaja, rannikkopuolustuksen päällikkö, Eidsvollin kansalliskokousedustaja ja monikertainen Stortingetin jäsen.


title: Theis Lundegaard

text: Theis Jacob Torchelsen Lundegård oli talonpoika Torkild Nilssen Høylandin ja Ingebog Theisdatter Stulandin poika, joka syntyi Høylandin kylässä, Austadissa, joka on nykyisin osa Lyngdalia. Hänellä ei ollut koulupohjaa, mutta hän oli luonteeltaan sanavalmis, eikä pelännyt virkamiehistöä tai muitakaan auktoriteetteja. Lundegaard oli myös suurikokoinen mies sekä leveys- että pituussuunnassa. Hän avioitui Sara Jacobsdatter Stulandin (1779–1872) kanssa vuonna 1800.


title: Theis Lundegaard

text: Lundegaard oli luonut omaisuutensa lähtien vaatimattomista oloista. Hän harjoitti kauppaa Bergenin ja Kristianian välillä ja ajan pitkään hän hankki omistukseensa laivoja, sekä erään Etelä-Norjan suurimmista maatiloista.


title: Theis Lundegaard

text: Sotavuosien aikana Lundegaard osoitti myös upseerintaitoja rannikkopuolustuksen johdossa. Englantilainen fregatti oli tullut Austadiin ja ankkuroitunut Lundegårdin kartanon edustalle. Sotilaat olivat valmistautuneet nousemaan maihin, ja Lundegaardilla oli vain pieni joukko miehiä käytössään puolustukseen. Hän komensi naiset pukeutumaan miesten vaatteisiin ja ottamaan asemat niin, että he olivat näkyvissä mereltä päin. Aseiden puute ratkaistiin jakamalla naisille heinähaasioiden tukiseipäitä – puolustajat laskivat sen varaan, että matkan päästä ne näyttäisivät kivääreiltä. Ensimmäisen tulikomennon jälkeen englantilaiset huomasivatkin ”uudet sotilaat”, jotka olivat tulossa vähälukuisten puolustajien tueksi ja tekivät täyskäännöksen takaisin laivalle.


title: Theis Lundegaard

text: Kotipaikkakuntansa talonpoikien luontaisena johtohahmona Lundegaard valittiin Eidsvollin kansalliskokousedustajaksi 1814. Hänellä oli oma laiva, "Haabet", jolla hän saattoi matkustaa liikematkoillaan ja kyseisellä laivalla hän matkusti kahden edustajatoverinsa kanssa myös itse kokoukseen. Hän oli ensimmäinen puheenvuoron käyttänyt talonpoika ja heistä läpi kokouksen aktiivisin puhuja. Itsenäisyyskysymyksissä hän seurasi itsenäisyyspuolueen enemmistöä, mutta hän korosti erityisesti kirkon maanomistuksen lakkauttamista sekä vastusti äänioikeuden sitomista omaisuuteen. Hän ei ollut suuri puhuja, mutta otti puheenvuoron muiden vaietessa vaikeissa kysymyksissä. Hän oli myös ratkaisevassa roolissa niin sanotun ”juutalaisparagrafin” läpiviemisessä, joka kielsi juutalaisilta pääsyn maahan. Hän kehotti yhtäkkiä kaikkia nousemaan seisomaan, jotka eivät halua juutalaisia maahan. Enemmistö nousi, ja asia oli ratkennut.


title: Theis Lundegaard

text: Lundegaard valittiin useaan otteeseen Stortingetiin vuosina 1814, 1815–1816, 1821–1822, 1827–1833 ja 1845, jolloin hän oli mukana tärkeimmissä komiteoissa. Hän jatkoi kamppailua virkamieskunnan ylivaltaa vastaan.


title: Combat Records

text: Combat Records oli itsenäinen levy-yhtiö, joka sijaitsi New Yorkissa Yhdysvalloissa. Yhtiölle levytti pääasiassa thrash metal- ja punk rock -yhtyeitä, kuten Megadeth, Circle Jerks, Nuclear Assault, Death, Dead Brain Cells, Possessed, Crumbsuckers, Agnostic Front, Agent Steel, Dark Angel, Heathen ja Exodus.


title: Combat Records

text: Thrash metal -yhtye Megadeth solmi sopimuksen yhtiön kanssa marraskuussa 1984. 1985 yhtye julkaisi ensimmäisen levynsä "Killing Is My Business... And Business Is Good!". Yhtye siirtyi Capitol Recordsille 1985, joka hankki oikeudet Megadethin seuraavaan levyyn "Peace Sells... But Who's Buying?". Combat Recordsin logo esiintyi kaikilla Megadethin levyillä "Countdown to Extinction" -albumiin asti.


title: Combat Records

text: Combat Records oli osa itsenäistä Important Record Distributors -jakeluyhtiötä. Yhtiöllä oli Yhdysvalloissa lukuisia toimistoja, jotka promotoivat ja myivät Combatin julkaisuja. Megaforce Records oli myös osa samaa jakeluyhtiötä 80-luvun puolessavälissä ja tuotti Metallican "Kill 'Em All" ja "Ride The Lightning" -albumit sekä Anthraxin "Fistful of Metalin" ja monia muita Megaforcen alkuajan julkaisuja.


title: Combat Records

text: Relativity Records osti Combat Recordsin myöhemmin. Sony Recordsin omistama Relativity antoi Combatin toimia vähän aikaa, ennen kuin laukkautti tämän toiminnan. Saman kohtalon koki myöhemmin Relativity Records.


title: Combat Records

text: Yhtiö aloitti toimintansa uudestaan 2005 KOCH Recordsin alaisuudessa, julkaisten levyjä Look What I Did, HORSE the Band ja At All Cost -yhtyeiltä, mutta on myöhemmin jälleen lopettanut toimintansa.


title: Johan Gunder Adler

text: Johan Gunder Adler (5. maaliskuuta 1784 Kööpenhamina, Tanska – 26. toukokuuta 1852 Hof, Baijeri) oli tanskalais-norjalainen lehtori ja hallitussihteeri, joka on tullut tutuksi erityisesti Norjan perustuslain eräänä pääarkkitehtina.


title: Johan Gunder Adler

text: Johan Gunder syntyi tynnyrimestari Adolf Adlerin ja Ingeborg Lundin perheeseen. Hän suoritti yliopiston sisäänpääsykokeen erinomaisin arvosanoin 1802, kuten kahta vuotta myöhemmin loppututkintonsakin. Kööpenhaminan piirityksen aikana 1807 hän palveli kuninkaan henkivartiokaartissa. Opiskeluaikanaan hän tutustui muun muassa norjalaisiin Georg Sverdrupiin ja Christian Magnus Falseniin. Hän oli naimisissa kööpenhaminalaisen Anna Maria Høyerin (s. 1786) kanssa.


title: Johan Gunder Adler

text: Adler toimi yksityisopettajana Kööpenhaminassa, kunnes hän otti vastaan "Christian Augusts Minde" -koulun johtajanviran Frederikshaldissa, mistä hän sai lehtorin arvonimen.


title: Johan Gunder Adler

text: Helmikuussa 1814 hän valmisteli yhdessä Christian Magnus Falsenin kanssa luonnoksen Norjan perustuslaiksi, "Udkast til en Konstitution for Kongeriget Norge", joka julkaistiin N. Wulfsbergin lehdessä "Journal for Lovgivning, Rigsforfatning og Politik". Julkaisu sai suurta huomiota prinssi Kristian Frederikilta. Luonnos oli saanut paljon vaikutteita Ranskan ensimmäisestä perustuslaista vuodelta 1791 sekä Yhdysvaltain perustuslaista.


title: Johan Gunder Adler

text: Lakiesitys otettiin Eidsvollin kansalliskokouksen perustuslakikomitean työn perustaksi, jonka puheenjohtajana Falsen toimi. Adler oli myös paikalla prinssi Kristian Frederikin edustajana, vaikkakaan hän ei ollut varsinaisten kokousedustajien joukossa.


title: Johan Gunder Adler

text: Kielitaitoisena miehenä Kristian Frederik nimitti Adlerin aseleponeuvottelijaksi kesällä 1814, koska myös ranskankielen taitoa tarvittiin kruununprinssi Kaarle Juhana Bernadotten kanssa neuvoteltaessa. Kristian Fredrik nimitti Adlerin yksityissihteerikseen ja hän oli mukana tämän päämajassa. Hän oli Kristian Fredrikin sihteerinä aina tämän kruunustaluopumiseen saakka lokakuussa 1814 ja seurasi tätä Tanskaan. Adler oli myös prinssin seurana tämän suurella ulkomaanmatkalla 1818–1822.


title: Johan Gunder Adler

text: Vuonna 1839 Adler nimitettiin Kööpenhaminan Kuninkaallisen Teatterin johtokuntaan, missä hän toimi 10 vuotta. Kun Kristian Frederikistä tuli kuningas Kristian VIII, Adler nimitettiin hallitussihteeriksi ja armahdusasioiden päälliköksi. Adler sai "Gehejmestaatsraad"-arvonimen 23. joulukuuta 1840 ja "Gehejmekonferensraad"-arvonimen 1848. Hän sai myös Danebrog-ritarikunnan suurristin, mitä ennen hänet oli palkittu kunnialegioonan komentajaristillä. Hän kuoli kylpylämatkalla Baijerissa.


title: Merthen

text: Merthen oli turkulainen suku. Saksalaisperäisen suvun ensimmäinen tunnettu jäsen, kauppias Anders Merthen (k. 1666) saapui nähtävästi Lyypekistä ja mainitaan Turun porvarina ensi kertaa vuonna 1624.


title: Anatoli Fomenko

text: Anatoli Timofejevitš Fomenko (; s. 13. maaliskuuta 1945, Donetsk) on venäläinen matematiikan professori. Hän on akateemikko Venäjän tiedeakatemiassa ja Moskovan yliopiston matematiikan professori vuodesta 1980. Hän sai Venäjän valtionpalkinnon matematiikasta vuonna 1994.


title: Anatoli Fomenko

text: Fomenko tunnetaan kuitenkin parhaiten kirjastaan "Uusi kronologia". Siinä hän esitti samannimisen teorian, jossa hän ajoittaa historian merkkitapahtumia uusiksi ja väittää, että esimerkiksi keskiaikaa ei koskaan ollutkaan. Fomenkon teoriaa pidetään yleisesti näennäishistoriana.


title: Gustav Peter Blom

text: Gustav Peter Blom (4. heinäkuuta 1785 Hurum, Norja – 29. lokakuuta 1869 Drammen, Norja) oli norjalainen juristi, virkamies, kirjailija, Eidsvollin kansalliskokousedustaja ja poliitikko.


title: Gustav Peter Blom

text: Blom oli matkustellut jo nuorena opiskellen kieliä Slesvigissä, Kielissä ja Kööpenhaminassa, kunnes hän palasi Norjaan 1803 jatkaakseen isänsä liikeyrityksiä. Jo 1806 hän vetäytyi liiketoiminnasta ja aloitti lakiopinnot. Vuotta myöhemmin hän läpäisi tanskalaisen lakitutkinnon parhain arvosanoin.


title: Gustav Peter Blom

text: Blom valittiin tuomariksi Nordre-Jarlsbergin piirikuntaan 1810. Hän tutustui J. C. Bergiin ja kreivi Herman Wedel-Jarlsbergiin, joilla oli suuri vaikutus hänen poliittisiin näkökantoihinsa. Opiskeluaikanaan hän oli myös tutustunut Adam Smithin taloustieteelliseen ajatteluun. Eidsvollin kansalliskokouksessa 1814 hän oli unionipuolueen riveissä. Itse kokouksessa hän pysytteli enimmäkseen taustalla, tosin ajoittain kiusoitellen vastapuolen edustajia. Vuonna 1826 hänet valittiin Drammenin pormestariksi ja hän toimi Buskerudin läänin maaherrana 1831–1857.


title: Gustav Peter Blom

text: Pitkän virkamiesuransa aikana hän johti useita kuninkaallisia komiteoita, kuten päämatrikulointikomiteaa, kaivostoimintakomiteaa, köyhäinhuoltokomiteaa, metsäkomiteaa ja sahalaitoskomiteaa. Köyhäinhuollon organisaatiota opiskellakseen hän matkusti 1843 Tanskassa, Saksassa, Hollannissa, Belgiassa, Ranskassa ja Britanniassa, mistä hän kirjoitti myös matkakertomuksen. Hänet valittiin myös kaikkiin Stortingin kokouksiin 1830–1848, joissa hän edusti Drammenia.


title: Gustav Peter Blom

text: Blom oli aikanaan koko Euroopassa arvostettu ammatti- ja tietokirjailija. Hänen tuotantoaan olivat:


title: Østlandet

text: Østlandet on Etelä-Norjan itäinen osa ja yksi Norjan viidestä maantieteellisestä alueesta. Se kattaa kahdeksan maan 19 läänistä, jakautuen edelleen kahteen osaan:


title: Østlandet

text: Østlandetissa asui lokakuussa 2007 2 343 107 ihmistä (49,6 % väestöstä), ja sen pinta-ala on 94 577,87 km² (29,2 % pinta-alasta). Østlandetissa on 142 kuntaa, joista 37 kaupunkia, mukaan lukien maan suurin kaupunki Oslo.


title: Østlandet

text: Østlandetiin on perinteisesti kuulunut 22 piiriä:


title: Hip house

text: Hip house on elektronisen tanssimusiikin alalaji, joka yhdistelee aineksia housesta ja hip hopista. Se oli 1980-luvun lopulla varsin suosittua ja vaikutti siihen, että dance-musiikissa otettiin yleisemminkin käyttöön hip hop -tyylistä laulantaa.


title: Hip house

text: Hip house syntyi 1980-luvulla Chicagossa ja New Yorkissa. Ensimmäisenä virallisena hip house -kappaleena pidetään kuitenkin usein brittiläisen Beatmastersin ”Rok Da Housea”, joka julkaistiin singlenä vuonna 1987.


title: Hip house

text: Suomenkielistä hip house- musiikkia julkaisivat 1990-luvun alussa muun muassa Raptori, Hausmylly sekä MC Nikke T.


title: Angie Sage

text:
Angie Sage (s. 1952 Thames Valley) on englantilainen lasten- ja nuortenkirjailija. Angie Sage opiskeli Leicesterissä graafista suunnittelua sekä kuvitusta.
Kun Sagen fantasiakirja "Magiaa" (2005) ilmestyi, se nousi ykköseksi Britannian lastenkirjojen myyntilistalla. Teos oli myös useita viikkoja New York Timesin menekkiykkösten listalla. Kirjan julkaisuoikeudet on myyty lähes 30 maahan. Teos aloittaa Septimus Heap -sarjan. Angie Sage on julkaissut myös toistakymmentä lasten kuvakirjaa.


title: Ekspress

text: Ekspress on venäläinen GEO-kiertoradan tietoliikennesatelliittien perhe. Ekspress-AM-sarja välittää Venäjän sisäistä tietoliikennettä. Pääosaa niistä operoi venäläinen RSCC-yhtiö , osa on länsi-eurooppalaiselle Eutelsat-yhtiölle vuokrattuina.


title: Ekspress

text: Uusin, Ekspress-AM 33 laukaistiin 28. tammikuuta 2008.


title: Ekspress

text: Express-6A on venäläinen tietoliikennesatelliitti.


title: Ekspress

text: Sen rakensi venäläinen NPO PM ja sen radiohyötykuorman toteutti ranskalainen Alcatel Space. Se laukaistiin avaruuteen 12. maaliskuuta 2000, ja se toimi ainakin vuoteen 2010 tai 2011 asti.


title: Ekspress

text: Sillä on 12 kappaletta C- ja 5 kappaletta Ku-kaistan mikroaaltotranspondereita. Sen sähköteho on 2500 W. Se operoi geosynkronisella kiertoradalla asemassa 103 E.


title: Ekspress

text: Venäläinen Information Satellite Systems (ISS) yhtiö solmi Pariisin ilmailunäyttelyssä ranskalaisen Thales Alenia Space-yhtiön kanssa Express AM5 ja Express AM6 tietoliikennesatelliittien (laukaisu v. 2012) tilaukseen johtavan esisopimuksen.


title: Ekspress

text: Satelliitit on suunnitellut NPO Prikladnoi Mekhaniki. Satelliitin massa on noin 2600 kg. Niiden radiolaitteet on viime vuosina toimittanut ranskalainen Alcatel (Ekspress-AM-satelliitit numero 2, 3, 11, 22, 33 ja 44) ja japanilainen NEC (Ekspress-AM satelliitti numero 1). Nykyisten satelliittien toiminta-aika on 12 vuotta. Asemat radalla: GEO—40.0° E (AM1), 80.0° E (AM2), 140.0° E (AM3).


title: Ekspress

text: Satelliiteissa on seuraavat transponderit:


title: Ekspress

text:
Ekspress AM-11-satelliittiin osui 28. maaliskuuta 2006 mikrometoriitti tai avaruusromua, joka
johti sen jäähdytysnesteen menetykseen ja satelliitin pyörimiseen. Satelliitti siirretiin
nk. hautausmaakiertoradalle GEO-radan yläpuolelle.
Express-AM-perheen satelliitit on laukaistu Baikonurin kosmodromilta Proton-kantoraketeilla


title: Ekspress

text: Tulevia laukaisuja


title: Greatest Hits (Spice Girls)

text: Greatest Hits on brittiläisen popyhtye Spice Girlsin kokoelma-albumi, joka julkaistiin 12. marraskuuta 2007 levymerkillä Virgin Records. Albumi julkaistiin CD-levyn lisäksi myös erikoisversio johon kuuluu CD-levyn lisäksi myös musiikkivideoita sisältävä DVD-levy.


title: Orvokki Annala

text: Orvokki Anita Annala (o.s. Honkanen, s. 26. huhtikuuta 1938 Helsinki) on suomalainen kirjailija. Hän opiskeli 1957–1960 Helsingin yliopistossa historiaa ja suoritti mainoshoitajan tutkinnon Markkinointi-instituutissa vuonna 1964. Hän työskenteli copywriterina Oy Mainos Taucher Reklam Ab:ssä 1964–1976, tekstipäällikkönä Liikemainonta-McCannissä 1977–1980, suunnittelupäällikkönä Tampereen Taucherilla 1981–1982 ja sitten turkulaisessa Adaxissa. Annala toimi yrittäjänä 1987–1992, kunnes ryhtyi vapaaksi kirjailijaksi.


title: Orvokki Annala

text: Annala palkittiin kirjoittamisestaan jo kuusivuotiaana. Kymmenvuotiaana vuonna 1949 hän esitti kuunnelman Yleisradiossa. Hän on kirjoittanut artikkeleita, haastatteluja ja käännöksiä Mainosuutisiin, MARK -lehteen, Voi Hyvin -lehteen ja Etelä-Suomen Sanomiin. Hän on pitänyt englanninkielistä esseepalstaa Mediauutisissa sekä kirjoittanut novelleja ja kymmeniä pienoisromaaneja Kolmiokirjalle 1988-95.


title: Toivo Tarvas

text: Armas Toivo Tarvas (sukunimi aikaisemmin Dahlman; 23. maaliskuuta 1883, Helsinki – 10. joulukuuta 1937, Helsinki) oli suomalainen kirjailija. Tarvas käytti myös salanimiä "Harri Kangas", "Janne Kreivilä", "Otto W. Siilivaara" ja "T.T-s".


title: Toivo Tarvas

text: Tarvaksen vanhemmat olivat muurari Frans Fredrik Dahlman ja Amanda Helenius. Hänen ottoisänsä oli senaattori Ossian Wuorenheimo. Tarvas pääsi ylioppilaaksi Suomalaisesta normaalilyseosta 1904 ja opiskeli Helsingin yliopistossa valmistuen filosofian kandidaatiksi 1912 ja maisteriksi 1916.


title: Toivo Tarvas

text: Tarvas oli Suomalaisen Kirjakaupan osastonjohtaja 1925-1930 ja hän toimi myös vakuutusalalla.


title: Toivo Tarvas

text: Tarvas julkaisi useita kertomus- ja novellikokoelmia ("Kohtalon tuulissa", "Häviävää Helsinkiä", "Helsinkiläisiä", "Kadun lapsia") joissa kuvattiin elämää 1900-luvun alun Helsingissä. Hän käytti näissä kirjoissaan myös Stadin slangia.


title: Toivo Tarvas

text: Toivo Tarvas oli naimisissa 1916–1922 lasten- ja nuortenkirjailija Aili Somersalon kanssa.


title: Aarre Haunia

text: Aarre Haunia (1928 Tyrvää – 1994) oli suomalainen toimittaja ja rikoskirjailija.


title: Kirsti Porras

text: Kirsti Porras (oikea nimi Kirsti Hellin Fogelholm, 4. joulukuuta 1908 Vaasa – 11. lokakuuta 1986 Tampere) oli yksi ensimmäisiä suomalaisia naissalapoliisikirjailijoita. Hän käytti myös nimimerkkejä "Kerttu Niemi" ja "Cathelyn Steve".


title: Kirsti Porras

text: Porras kirjoitti kolme salapoliisiromaania, useita näytelmiä sekä radiokuunnelmia.


title: Irreversiibeli

text: Irreversiibeli voi tarkoittaa


title: Irreversiibeli

text: Vastakohta kummassakin merkityksessä: Reversiibeli


title: Reversiibeli

text: Reversiibeli voi tarkoittaa


title: Reversiibeli

text: Vastakohta kummassakin merkityksessä: Irreversiibeli


title: T. J. Wikman

text: Toivo Johannes (T. J.) Wikman (1. tammikuuta 1890 Jyväskylä – 1. tammikuuta 1933 Lahti) oli yksi ensimmäisistä suomalaisista salapoliisikirjailijoista. Hän käytti myös nimimerkkiä "T. J. Lahtimies".


title: Olli Karila

text: Niilo Pärnänen (käytti kirjailijanimeä Olli Karila; 19. huhtikuuta 1897, Pietari – 26. joulukuuta 1936, Eno) oli suomalainen toimittaja ja kirjailija.


title: Olli Karila

text: Pärnänen pääsi ylioppilaaksi 1917. Hän oli toimittajana Karjalan Aamulehdessä 1917–1921, Suur-Karjala-lehdessä päätoimittajana 1921–1922 sekä pakinoitsijana ja toimittajana Karjala-lehdessä 1922–1925. Vuoden 1925 jälkeen Pärnänen ryhtyi vapaaksi toimittajaksi.


title: Olli Karila

text: Pärnäsen tuotanto koostuu pääasiassa seikkailuromaaneista ja huvinäytelmistä. Hän kirjoitti myös paljon erilaisiin lukemistolehtiin kuten Kariston julkaisemaan Maailma-lehteen ja Kolmiokirjan Jännike-lehteen.


title: Sami Torkki

text: Sami Torkki (s. 11. joulukuuta 1978 Rauma) on suomalainen jääkiekkoilija. Hänen pelipaikkansa on tavallisesti laitahyökkääjä, mutta hän on pelannut myös keskushyökkääjänä.


title: Sami Torkki

text: Torkki aloitti ammattilaisuransa kasvattajaseurassaan Rauman Lukossa kaudella 1996–97, mutta pelasi suurimman osan tuosta kaudesta I-divisioonan Uudenkaupungin Jää-Kotkissa. Seuraavalla kaudella hän vakiinnutti nimellisesti paikkansa liigajoukkueessa, mutta varsinainen läpimurto tapahtui vasta kaudella 1998–99, kun Torkki siirtyi Kuopion KalPaan.


title: Sami Torkki

text: Tuon kauden jälkeen KalPa putosi liigasta suoraan Suomi-sarjaan ja Torkki palasi Uuteenkaupunkiin. Sieltä hänet poimi takaisin Lukkoon valmentaja Vasili Tihonov. Torkki viipyi Raumalla seuraavat kuusi kautta ja nousi joukkueen luottopelaajien joukkoon ja kaudella 2002–03 myös maajoukkueeseen. Kausi 2004–05 oli Torkin toistaiseksi paras SM-liigassa: hänelle merkittiin 52 ottelussa 39 tehopistettä ja 159 jäähyminuuttia.


title: Sami Torkki

text: Kaudelle 2005–06 Torkki siirtyi Ruotsin Elitserieniin Linköpingin joukkueeseen. Ruotsissa hän viihtyi kaksi kautta ja vaikkei juhlinutkaan pisteillä parhaiden Lukon-kausien tapaan, hän nousi suureen suosioon joukkueen fanien keskuudessa – Torkille perustettiin jopa oma fan club.


title: Sami Torkki

text: Kesällä 2007 polvileikkauksesta toipuva Torkki ei saanut uutta sopimusta Elitserienistä. Lopulta hän solmi yhden vuoden sopimuksen Tampereen Ilveksen kanssa. Seura käytti sittemmin sopimukseen sisältyneen option toisesta kaudesta, joten Torkki jatkoi Ilveksessä myös kaudella 2008–09. Torkki kärsi toisella Ilves-kaudellaankin loukkaantumisista joka oli osasyynä Ilveksen myydessä Torkin tammikuussa 2009 Elitserienin MODOhon.


title: Sami Torkki

text: Torkki on pelaajana fyysinen ja suoraviivainen, jopa röyhkeä. Kiekonkäsittelijänä hän ei sen sijaan ole parhaimmillaan, ja kuumaverinen pelityyli tuottaa runsaasti rangaistuksia. Onnistuu kuitenkin iskemään muutamia maaleja kaudessa maalivahdin tiputtamista irtokiekoista, sillä Torkkia käytetään usein maskimiehenä vahvana ja kestävänä pelaajatyyppinä.


title: Sami Torkki

text: Torkin vanhempi veli Jari pelasi SM-liigassa 492 ottelua tehden 441 pistettä.


title: Joseba Llorente

text: Joseba Llorente Etxarri (s. 24. marraskuuta 1979 Hondarribia, Guipúzcoan maakunta, Espanja) on espanjalainen jalkapalloilija. Hän on pelipaikaltaan hyökkääjä ja edustaa Espanjan pääsarjassa Primera Divisiónissa pelaavaa Osasunaa.


title: Joseba Llorente

text: Llorente sai jalkapallo-oppinsa Real Sociedadissa, mutta ei koskaan tehnyt läpimurtoa seuran edustusjoukkueen avauskokoonpanoon. Hän pelasi edustusjoukkueen riveissä neljän kauden aikana vain parissakymmenessä pääsarja Primera Divisiónin ottelussa, joista suurimman osan hän aloitti vaihtopenkiltä.


title: Joseba Llorente

text: Syksyllä 2000 Llorente pelasi lainalla toiseksi korkeimman sarjatason Segunda Divisiónin Eibarissa ja vuonna 2003 hän liittyi joukkueen kokoonpanoon pysyvällä siirrolla. Lisääntyneen vastuun myötä myös maalimäärät kääntyivät nousuun. Kahden kauden jälkeen hän siirtyi saman sarjan Real Valladolidiin, jossa hän muodosti sittemmin tehokkaan hyökkäyskaksikon Víctorin kanssa. Kaudella 2006–2007 kaksikko maaleineen (Llorente 17, Víctor 19) oli mukana nostamassa Real Valladolidia kolmen vuoden tauon jälkeen takaisin Espanjan pääsarjaan.


title: Joseba Llorente

text: Kaudella 2007–2008 Llorente oli pääsarjan parhaita maalintekijöitä. Kauden kohokohtia olivat Recreativoa vastaan tehty hattutemppu sekä Espanyolia vastaan 7,82 sekuntia alkuvihellyksestä tehty maali, joka oli urheilulehti "Marcan" mukaan sarjan historian nopein. Llorenten lopullinen maalimäärä oli 16, jolla hän sijoittui maalitilaston kärkikymmenikköön. Kauden päätyttyä hän siirtyi Espanjan pääsarjassa toiseksi sijottuneeseen Villarrealiin, jonka kanssa hän teki neljävuotisen sopimuksen. Hän pelasi joukkueessa kahden kauden aikana yhteensä 61 sarjaottelua ja teki niissä 24 maalia. Otteluita kertyi myös Mestarien liigassa, jossa hän teki kaudella 2008–2009 hattutempun ottelussa tanskalaista Aalborgia vastaan.


title: Joseba Llorente

text: 16. kesäkuuta 2010 Llorente teki sopimuksen kasvattajaseuransa Real Sociedadin kanssa, joka palasi kaudeksi 2010–2011 maan pääsarjaan. Joukkue maksoi hänestä 2,5 miljoonan euron siirtokorvauksen.


title: Joseba Llorente

text: Llorente on pelannut myös Baskimaan epävirallisessa maajoukkueessa.


title: Hugo Aattela

text: Hugo Emil Aattela (vuoteen 1921 Virtanen, 13. huhtikuuta 1897 Hollola – 7. joulukuuta 1959 Lahti) oli suomalainen SDP:n kansanedustaja. Aattela tuli kansanedustajaksi varasijalta kesken kauden syyskuussa 1929 Iida Vihurin kuoltua. Hän jatkoi Hämeen läänin pohjoisen vaalipiirin edustajana aina vuoteen 1945. Aattela nousi uudelleen kesken kauden eduskuntaan huhtikuussa 1949 kun Alpo Lumme siirtyi Mikkelin läänin maaherraksi. Kausi jatkui heinäkuuhun 1951. Presidentin valitsijamiehenä Aattela oli vuosina 1925, 1931, 1937, 1940, 1943 ja 1950.


title: Hugo Aattela

text: Aattela kävi kansakoulun jälkeen ylemmän käsityöläiskoulun ja opiskeli Työväen akatemiassa. Hän ehti työskennellä metallimiehenä kuusi vuotta ennen kuin siirtyi SDP:n palvelukseen. Puolueen piirisihteerinä hän oli vuosina 1920–1929. Puolueessa hän kuului Väinö Tannerin kannattajiin eli ns. tannerilaisiin. Jatkosodan aikana hänestä tuli Veturimiesten Yhdistyksen sihteeri sekä Veturimies-lehden päätoimittaja. Hän toimi tehtävissä aina vuoteen 1955. Aiemmin yhdistys oli lähinnä ammattikuntayhdistys, mutta sota-aikana siitä tuli osa ammattiyhdistysliikettä. Yhdistys liittyi SAK:hon ja Aattela valittiin SAK:n ammattiyhdistysjaostoon. Yhdistys vuodesta 1947 Suomen Veturimiesliitto lakkoili tai uhkaili lakolla useaan otteeseen 1940- ja 1950-luvuilla. Aattelalla oli näinä vuosina apunaan vankka toimitsijan ammattitaito ja kansanedustajana solmitut hyvät poliittiset ja yhteiskunnalliset suhteet.


title: Hugo Aattela

text: Aattela oli myös voimakas raittiusaatteen kannattaja. Hän kuului kieltolain kannattajiin ja toimi 1930-luvulla uutta kieltolakia ajaneen Suomen Sosialidemokraattisen Raittiusyhdistyksen Pohjois-Hämeen piirissä. Hän piti raittiusaatteen lujittamista myös vastuullisen ammattiyhdistysliikkeen velvollisuutena. Hänen mielestään ammattiyhdistysliikkeellä, joka puolusti työntekijöiden oikeuksia, oli oikeus edellyttää, että työntekijät tekevät työnsä moitteettomasti. Hän toimi Sosialidemokraattisen Raittiusliiton (SDR) liittotoimikunnan puheenjohtajana ja kunniapuheenjohtajana ja Suomen Raittiusjärjestöjen Liiton hallituksessa. Hän oli puheenjohtajana myös SDR:n yhteyteen perustetussa Kansan Raittiusavussa.


title: Hugo Aattela

text: Aattelan vanhemmat olivat työmies Kustaa Emil Virtanen ja Ida Maria Eriksson. Aattelan puoliso vuodesta 1922 oli Lyyli Maria Virtanen.


title: Tiaismalurit

text: Tiaismalurit (Acanthizidae) on pienikokoisten varpuslintujen heimo. Niitä esiintyy luonnonvaraisina ainoastaan Australaasiasta. Tiaismalurit ovat pieniä tai keskikokoisia lintuja, joiden koko vaihtelee lajista riippuen kahdeksasta 19 senttimetriin. Tiaismalureilla on lyhyet pyöreäkärkiset siivet ja melko lyhyt pyrstö. Niiden yleisväritys on arkinen, yleensä ruskea. Keijumalureita lukuun ottamatta tiaismalurit ovat heikohkoja lentäjiä, ja ne syövät hyönteisiä ja selkärangattomia. Pesät ovat kupolimaisia ja sijaitsevat yleensä puussa tai pensaassa. Jotkut lajit pesivät myös maassa. Pesässä on tyypillisesti kaksi valkoista tai kellanruskeaa munaa, vain naaras hoitaa poikasia.


title: Tiaismalurit

text: Tiaismalureihin kuuluu 13 sukua ja 59 lajia .


title: Mika Lipponen

text: Mika Lipponen (s. 9. toukokuuta 1964 Kaarina) on entinen suomalainen jalkapalloilija. Pelipaikaltaan hän oli hyökkääjä.


title: Mika Lipponen

text: Lipponen teki liigadebyyttinsä TPS:n riveissä 10. toukokuuta 1981 ottelussa RoPSia vastaan ja teki samalla myös ensimmäisen liigamaalinsa. Hän saavutti TPS:ssä Mestaruussarjan hopeaa kaudella 1984 ja sarjan maalikuninkuuden hän voitti kausilla 1983 ja 1984. Suomen pääsarjatasolla hän pelasi kaikkiaan 90 ottelua ja teki 57 maalia. Lipponen edusti TPS:ää vuoteen 1985 asti, minkä jälkeen hän siirtyi ulkomaille.


title: Mika Lipponen

text: Lipposen ensimmäinen joukkue ulkomailla oli RCD Mallorca, joka tuolloin pelasi Espanjan toiseksi korkeimmalla sarjatasolla. Muun muassa kieliongelmat kuitenkin vaikeuttivat sopeutumista paikalliseen elämänmenoon ja kun Lipposen joukkueeseen hankkinut valmentaja sai potkut, oli myös hänen aika siirtyä muualle. Uudeksi osoitteeksi varmistui jo joulukuussa 1985 Alankomaiden Enschede ja paikallinen pääsarjajoukkue FC Twente. Twentessä Lipponen pelasi viiden kauden ajan ja otti kaudella 1989–1990 joukkueineen osaa myös UEFA Cupiin. Twenten-vuosinaan Lipposesta kehittyi entistä monipuolisempi hyökkääjä, sillä kärkimiehen paikan lisäksi hän pelasi paljon myös laidalla, josta hän pystyi ottamaan osaa pelinrakentamiseen ja luomaan maalintekopaikkoja joukkuetovereilleen. Lipponen oli yksi ensimmäisistä Alankomaissa menestyksekkäästi pelanneista suomalaisista.


title: Mika Lipponen

text: Vuoden 1989 lopulla Lipponen siirtyi Sveitsiin pääsarjajoukkue FC Aarauhun. Alankomaihin verrattuna Sveitsin taktisesti köyhempi, mutta huomattavasti fyysisempi peli tarjosi uusia haasteita. Aarausta Lipponen palasi vuonna 1992 muutaman ottelun ajaksi kasvattajaseuransa TPS:n joukkueeseen ja uransa viimeiset vuodet hän pelasi Alankomaiden toiseksi korkeimmalla sarjatasolla FC Emmenin joukkueessa.


title: Mika Lipponen

text: Suomen maajoukkueessa Lipponen pelasi vuosina 1983–1991 ja teki 46 ottelussa 11 maalia. Lipposen pelaajaura päättyi takareisivammaan vuonna 1995. Loukkaantumisen jälkeen hän ryhtyi Emmenin kykyjenetsijäksi ja on sittemmin toiminut useita vuosia vastaavassa tehtävässä Feyenoordin organisaatiossa. Myös hänen veljensä Juha ja Kimmo ovat entisiä jalkapalloilijoita.


title: Jaana Laitinen-Pesola

text: Jaana Kristiina Laitinen-Pesola (o.s. "Laitinen", s. 6. syyskuuta 1958 Pori) on suomalainen poliitikko ja ammattiyhdistystoimija. Hän on kokoomuksen kansanedustaja vuodesta 2015 ja Porin kaupunginvaltuutettu vuodesta 2013. Hän toimi kaupunginhallituksen puheenjohtajana 2013–2015.


title: Jaana Laitinen-Pesola

text: Vuosina 1997–2013 Laitinen-Pesola oli sosiaali- ja terveysalan ammattijärjestö Tehyn puheenjohtaja. Koulutukseltaan hän on sairaanhoitaja ja terveydenhuollon maisteri.


title: Jaana Laitinen-Pesola

text: Laitinen-Pesola valmistui ylioppilaaksi porilaisesta Riihikedon lukiosta vuonna 1977, sairaanhoitajaksi vuonna 1979 ja kirurgian erikoissairaanhoitajaksi vuonna 1981 Porin sairaanhoito-oppilaitoksesta. Vuonna 1996 hän valmistui terveydenhuollon maisteriksi Tampereen yliopistosta. Laitinen-Pesola työskenteli sairaanhoitajana Satakunnan keskussairaalassa 1981–1984 ja osastonhoitajana 1986–2001.


title: Jaana Laitinen-Pesola

text: Vuosina 1989–1993 Laitinen-Pesola oli Tehyn liittovaltuuston jäsen ja vuosina 1993–1997 varapuheenjohtaja. Vuonna 1997 hänet valittiin Tehyn puheenjohtajaksi. Vuonna 2007 käytiin Tehyn työtaistelu, jossa Tehy uhkasi joukkoirtisanoutumisilla. Hänet valittiin vuoden 2007 Eevaksi, sillä lehden mukaan Laitinen-Pesola selvisi voittajana sairaanhoitajien palkkakiistassa, mitä lehti nimitti ”vuosisadan teoksi naisvaltaisten alojen hyväksi”.


title: Jaana Laitinen-Pesola

text: Joulukuussa 2011 Laitinen-Pesola ilmoitti jättävänsä Tehyn puheenjohtajuuden kesällä 2013. Vuosina 1997–2013 hän oli myös STTK:n varapuheenjohtaja. Marraskuussa 2013 Laitinen-Pesola siirtyi Hoiva-alan Palveluntuottajat ry:n toiminnanjohtajaksi. Hän erosi tehtävästä toukokuussa 2015 tultuaan valituksi eduskuntaan.


title: Jaana Laitinen-Pesola

text: Laitinen-Pesola toimi Porin kaupunginvaltuutettuna 1993–1997 ja kaupunginhallituksessa vuonna 1997. Vuosina 1997–2001 hän oli Satakunnan maakuntavaltuuston jäsen. Laitinen-Pesola valittiin uudelleen Porin valtuutetuksi vuoden 2012 kunnallisvaaleissa ja jatkokaudelle vuoden 2017 kuntavaaleissa.


title: Jaana Laitinen-Pesola

text: Vuosina 1996–1997 Laitinen-Pesola toimi kokoomuksen puoluevaltuuston varapuheenjohtajana ja 2002–2004 puheenjohtajana.


title: Jaana Laitinen-Pesola

text: Tammikuussa 2008 Ilta-Sanomien teettämässä lukijakyselyssä Laitinen-Pesola oli Vuoden poliitikko 2007.


title: Jaana Laitinen-Pesola

text:
Vuoden 2015 eduskuntavaaleissa Laitinen-Pesola valittiin kansanedustajaksi Satakunnan vaalipiiristä 3 483 äänellä. Syksyllä 2015 hän kritisoi hallituksen aikomuksia heikentää työehtoja.
Laitinen-Pesola ei aio lähteä ehdolle eduskuntavaaleissa 2019.


title: Kuopion kaupungintalo

text: Kuopion kaupungintalo sijaitsee Kuopion keskustassa torin laidalla Multimäen kaupunginosassa. Kaupungintalon rakentaminen alkoi vuonna 1882 ja talo valmistui 1886. Talon ovat suunnitelleet F. A. Sjöström ja J. Stenbäck.


title: Kuopion kaupungintalo

text: Valmistuttuaan se hallitsi suvereenisti kauppatorin pohjoisreunaa, torin ympäristö oli vielä tuolloin muuten täysin puutalovoittoista. Tilamuutokset olivat yleisiä talon ensimmäisinä vuosikymmeninä. Talon ensimmäisessä kerroksessa ehti toimia muun muassa ravintola, lukusali ja kansankirjasto.


title: Kuopion kaupungintalo

text: Talon suunnittelu käynnistyi jo vuonna 1875, suunnittelusta järjestettiin tuolloin myös kilpailu, mutta kaikki kilpailutyöt päätettiin hylätä. Myöhemminkin tontti on ollut useiden toteutumattomien suunnitelmien kohteina. Vuonna 1917 ja 1921 laadittiin piirustukset kaupungintalon laajentamiseksi, ja vuonna 1951 Alvar Aalto suunnitteli kaupungintalon taakse konsertti- ja teatteritalon. Mitkään näistä suunnitelmista eivät toteutuneet.


title: Mambo (tanssi)

text: Mambo on tanssi ja musiikkilaji. Yhdistämällä cha-cha-cha- ja mambo-musiikkia on saatu salsa.


title: Mambo (tanssi)

text: Mambon askeleet musiikin mukaan ajoitettuna:


title: Mambo (tanssi)

text: Musiikin kakkosella otetaan askel eteen vasemmalla jalalla (oikea ei liiku), ja paino siirretään vasemmalle. Kolmosella paino siirretään takaisin oikealle. Nelosella vasen jalka tuodaan takaisin lähelle oikeaa, paino siirretään vasemmalle. Viitosella on tauko, ja oikea valmistautuu askeleeseen taakse.


title: Mambo (tanssi)

text: Varpaat lähellä lattiaa liu'utetaan oikeaa jalkaa taakse ja siirretään paino oikealle jalalle. Vasen jalka ei liiku. Sitten otetaan vasen keinuaskel takaisin ja siirretään paino vasemmalle jalalle. Oikea jalka ei liiku.


title: Mambo (tanssi)

text: Lopuksi siirretään oikea jalka eteenpäin vasemman lähelle ja siirretään paino oikealle jalalle. Seuraa pysähdys, ja vasen valmistautuu uuteen askelsarjaan.


title: Kategorinen arvostelma

text: Kategorinen arvostelma on arvostelma, joka myöntää tai kieltää predikaatin subjektilta. Arvostelmamuoto tarkoittaa tällaisen arvostelman syllogistista muotoa.


title: Kategorinen arvostelma

text: Perinteisessä aristoteelisessa logiikassa arvostelman arvostelmamuoto määräytyy sen perusteella, millainen syllogistinen suhde arvostelman subjektin ja sen predikaatin välillä on. Tällaisessa logiikassa tarkastellaan arvostelmia, jotka ovat muotoa ”S on P”, missä ”S” on subjektitermi ja ”P” on predikaattitermi. Tätä perusmuotoa voidaan laajentaa seuraavilla neljällä tavalla:


title: Kategorinen arvostelma

text: 1. Lisäämällä arvostelmaan kvantiteetti: predikaattitermi predikoidaan kaikista, joistakin tai jostakin yhdestä tietystä oliosta.


title: Kategorinen arvostelma

text: 2. Lisäämällä arvostelmaan kvaliteetti: predikaattitermi myönnetään tai kielletään subjektitermistä.


title: Kategorinen arvostelma

text: Laajennoksilla (1) ja (2) saadaan seuraavat muodot:3. Lisäämällä arvostelmaan modaliteetti: arvostelma on joko apodiktinen eli välttämätön, problemaattinen eli mahdollinen tai assertorinen eli aktuaalinen.


title: Kategorinen arvostelma

text: 4. Erottamalla kategorinen arvostelmamuoto disjunktiivisesta ja hypoteettisesta arvostelmamuodosta ("consequentia").


title: Kategorinen arvostelma

text: Immanuel Kant esitti teoksessaan "Puhtaan järjen kritiikki" arvostelmamuotojen luettelon, joka kuvasi perinteisen logiikan täydellisimmässä muodossaan. Kantin järjestelmän mukaisesti jokaisella arvostelmalla on neljä momenttia, yksi kustakin kolmen momentin ryhmästä:


title: Kategorinen arvostelma

text:
Kvantiteetti:
universaalinen (Jokainen S on P)
partikulaarinen (Joku S on P)
singulaarinen (Tietty S on P)


title: Kategorinen arvostelma

text:
Kvaliteetti:
affirmatiivinen (S on P)
negatiivinen (S ei ole P)
ääretön (S on ei-P)


title: Kategorinen arvostelma

text:
Relaatio:
kategorinen (S on P)
hypoteettinen (Jos S, niin P)
disjunktiivinen (S tai P)


title: Kategorinen arvostelma

text:
Modaliteetti:
assertorinen (S on P)
apodiktinen (S on välttämättä P)
problemaattinen (S voi olla P)


title: Kategorinen arvostelma

text: Arvostelma voi siis olla esimerkiksi universaalinen, negatiivinen, kategorinen ja problemaattinen: "Jokainen S ei voi olla P".


title: Lesket

text: Lesket (Viduidae) on pienikokoisten varpuslintujen heimo. Niitä löytyy luonnonvaraisina ainoastaan Afrikasta. Leskien yleisväritys on usein musta tai indigonvärinen. Lintujen pyrstö on hyvin pitkä, ja linnut ovat siemensyöjiä. Lesket ovat pesäloisia, eli ne eivät haudo eivätkä huolehdi omista poikasistaan, vaan munivat toisten lintulajien pesiin. Lesket munivat munansa loistopeippojen pesiin, usein vielä ruusupeippojen tai palettipeippojen pesiin. Lesket eivät kuitenkaan tuhoa isäntälajin munia, vaan pesään ainoastaan lisääntyy 2–4 valkoista munaa. Isäntälajin ja leskien munia ei erota helposti toisistaan, mutta leskien munat ovat hieman suurempia.


title: Lesket

text: Leskiin kuuluu 2 sukua ja 20 lajia. Leskiin kuuluu 19 lajia, ja kutojaleski muodostaa oman sukunsa.


title: Erkki Wessman

text: Erkki Olavi Wessman (27. kesäkuuta 1931 Ulvila – 5. elokuuta 2011 Tampere) oli kirjailija ja pitkäaikainen mm. Hymy-lehden toimittaja. Lisäksi Wessman oli toimittajana mm. rikoslehti Alibissa.


title: Erkki Wessman

text: Wessman työskenteli aluksi kirjatyöntekijänä ja sitten toimitussihteerinä ja kirjoittavana toimittajana Porissa Satakunnan Työ -lehdessä. Hän oli kirjoittajayhdistys Manuscript 63:n perustajajäsen. Mentyään naimisiin näyttelijä Tuija Vuolteen kanssa hän muutti 1960-luvun puolivälissä Tampereelle ja siirtyi Hymy-lehden palvelukseen. Wessman jatkoi yhteiskuntaa luotaavana monipuolisena kirjoittajana, ja hänet tunnettiin muun muassa Irwin Goodmanin luottotoimittajana.


title: Erkki Wessman

text: Wessman kirjoitti useita tietokirjoja ja romaaneita sekä lisäksi näytelmiä televisiolle ja teatteriin.


title: Lesket (suku)

text: Lesket ("Vidua") on pienikokoisten varpuslintujen suku. Niitä löytyy luonnonvaraisina ainoastaan Afrikasta. Leskien yleisväritys on usein musta tai indigonvärinen. Lintujen pyrstö on hyvin pitkä, ja linnut ovat siemensyöjiä. Lesket ovat pesäloisia, eli ne eivät haudo eivätkä huolehdi omista poikasistaan, vaan munivat toisten lintulajien pesiin. Lesket munivat munansa loistopeippojen pesiin, usein vielä ruusupeippojen tai palettipeippojen pesiin. Lesket eivät kuitenkaan tuhoa isäntälajin munia, vaan munivat sinne 2–4 valkoista munaa alkuperäisten lisäksi. Isäntälajin ja niitä hieman suurempia leskien munia ei erota helposti toisistaan kuin kokonsa puolesta.


title: Lesket (suku)

text: Leskiin kuuluu 19 lajia.


title: Leo Anttila

text: Leo Otto Anttila (20. huhtikuuta 1903 Tampere – 7. elokuuta 1967 Kotka) oli kotkalainen kirjailija ja lakimies. Hän kirjoitti vuonna 1948 sanat Kotkan ruusu -lauluun, joka esitettiin alun perin "Kotkan Laulu" -kabareen yhteydessä.


title: Leo Anttila

text: Anttilan vanhemmat olivat suomentaja Werner Anttila ja kirjailija Selma Anttila. Hänen sisarensa Eva Anttila tunnetaan tekstiilitaiteilijana.


title: Robert Hood

text: Robert Hood on yhdysvaltalainen elektronisen musiikin tuottaja ja DJ. Hänet tunnetaan erityisesti työstään minimalistisen teknomusiikin parissa. Hood oli myös mukana perustamassa detroitilaista Underground Resistance -kollektiivia "Mad" Mike Banksin ja Jeff Millsin kanssa 1980- ja 1990-lukujen vaihteessa. Muutamaa vuotta myöhemmin, jo UR:n jätettyään, hän perusti oman levymerkin nimeltään M-Plant. Hänen levytyksiään on julkaistu M-Plantin lisäksi ainakin Millsin Axisilla, Juan Atkinsin Metroplexilla ja eurooppalaisella Tresorilla.


title: McLaren MP4/3

text: McLaren MP4/3 (McLaren Project 4, 3rd design) on Formula 1 -auto, jolla Marlboro McLaren International -talli kilpaili kaudella . Auton suunnitteli amerikkalainen Steve Nichols. Voimanlähteenä autossa oli TAG-Porschen valmistama 1,5 -litrainen kuusisylinterinen tuplaturbomoottori. Autoa ajoivat kilpailuissa Alain Prost ja Stefan Johansson.


title: McLaren MP4/3

text: Hallitsevana maailmanmestarina kauteen lähtenyt ranskalainen Alain Prost voitti autolla kuudestatoista kilpailusta kolme. Ensimmäinen voitti tuli heti kauden avanneesta Brasilian GP:sta. Toisen kerran Prost voitti kauden kolmannen kilpailun, Belgian GP:n, ja viimeisen kerran hän voitti autolla Portugalin GP:ssa.


title: McLaren MP4/3

text: Paalupaikka-aikaan ei kumpikaan kuljettaja pystynyt kertaakaan, mutta Prost ylsi kuitenkin kolmesti toisen lähtöruutuun. Lisäksi hän ajoi kaksi kilpailun nopeinta kierrosta.


title: McLaren MP4/3

text: Valmistajien MM-sarjassa McLaren sijoittui toiseksi 76 pisteellä.


title: Recuerdos de la Alhambra

text: Recuerdos de la Alhambra (suom. "Muistoja Alhambrasta") on espanjalaisen kitaristin ja säveltäjän Francisco Tárregan säveltämä kitarateos. Sävellyksen nimi viittaa Granadassa, Etelä-Espanjassa sijaitsevaan Alhambran palatsiin.


title: Recuerdos de la Alhambra

text: Recuerdos de la Alhambra on kenties tunnetuin esimerkki klassisen kitaran tremolo-tekniikasta, jossa peukalo soittaa ensin bassosävelen ja nimetön, keskisormi ja etusormi toistavat kolme kertaa saman melodiasävelen. Nopeasti soitettuna tämä luo vaikutelman jatkuvasta melodiaäänestä, vaikka todellisuudessa kyse on saman sävelen nopeasta toistosta. Recuerdos de la Alhambra alkaa a-mollissa, mutta tahdissa 21 sävellaji vaihtuu a-duuriin. Sävellys on 58 tahdin mittainen, sen tahtilaji on 3/4 ja esitysmerkintä andante.


title: Teräsmies ja uhka auringosta

text: Teräsmies ja uhka auringosta ("Superman IV: The Quest for Peace") on yhdysvaltalainen vuonna 1987 ensi-iltansa saanut supersankarielokuva, joka perustuu DC Comics -kustantamon sarjakuvahahmoon Teräsmieheen. Edelliset kolme elokuvaa olivat Salkindien tuotantoa, mutta tämän neljännen tuotti halvempiin elokuvatuotantoihin keskittynyt kaksikko Menahem Golan ja Yoram Globus. Elokuvan ohjasi Sidney J. Furie ja käsikirjoitus perustui osin Christopher Reeven tarinaan, mikä oli ilmeisesti edellytyksenä Reeven palaamiseen Teräsmieheksi.


title: Teräsmies ja uhka auringosta

text: Elokuvan teema on ydinaseriisunta.


title: Teräsmies ja uhka auringosta

text: "Video-oppaassa" vuodelta 1994 Bello Romano sanoo näyttelijöiden pelastavan elokuvan naiivin juonen. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Arto Tuovinen

text: Arto Juha Ensio Tuovinen (19. tammikuuta 1933 Tammisaari – 17. elokuuta 1968 Helsinki) oli suomalainen toimittaja, kääntäjä ja kirjailija.


title: Arto Tuovinen

text: Tuovinen työskenteli toimittajana Ilta-Sanomissa vuodesta 1953 alkaen, sen jälkeen Seura-lehdessä ja vuosina 1965–1968 hän oli Uuden Suomen palveluksessa.


title: Arto Tuovinen

text: Tuovinen julkaisi vuosina 1966-1968 kolme jännitysromaania joissa päähenkilönä oli neuvostoliittolainen vakooja Boris Stolitsky. Kahdessa ensimmäisessä kirjassa ("Muista minua tuonelassa" ja "Tervetuloa Moskovaan, Bormann") Stolitskyn vastapelurina oli Martin Bormannin johtama salainen "Das Reich" -niminen natsijärjestö ja kolmannessa kirjassa "Rhodoksella polttaa, Boris Stolitsky" tapahtumat liikkuivat asekaupan alueella.


title: Arto Tuovinen

text: Tuovinen käänsi myös suomeksi muun muassa James Hadley Chasen ja Mickey Spillanen dekkareita.


title: Feel

text: Feel on Puolassa Katowicessa vuonna 2005 perustettu popyhtye. Se julkaisi debyyttialbuminsa "Feel" vuonna 2007 ja se sai lukuisia palkintoja. Albumin suurin hitti on 'A gdy jest już ciemno' ().


title: DVD (Mokoma)

text: DVD on Mokoma-yhtyeen DVD-julkaisu vuodelta 2004. Se sijoittui parhaimmillaan Suomen DVD-listan ensimmäiseksi ja palkittiin vuonna 2006 kultalevyllä.


title: DVD (Mokoma)

text: DVD:n rungon muodostaa "Mäntit tien päällä" -kiertuedokumentti, joka sisältää 19 kappaletta livesoittoa yhtyeen kolmesta esiintymisestä vuosilta 2003 ja 2004. Konsertit esittelevät yhtyeen varsin erilaisissa olosuhteissa: metallifestivaalin päälavalla, kongressikeskuksen suuressa salissa ja ahtaassa klubissa. Konserteista ensimmäisessä mukana on vielä yhtyeen kolmella ensimmäisellä albumilla bassoa soittanut Heikki Kärkkäinen. Livesoiton lomassa kuvataan yhtyeen kiertue-elämää tien päällä ja konserttipaikkojen takahuoneissa, ja dokumentin lopuksi yhtye vetäytyy rantamökille pohtimaan mennyttä ja tulevaa.


title: DVD (Mokoma)

text: Lisämateriaalina DVD:llä on kuusi musiikkivideota yhtyeen uran varrelta sekä kolme audioraitaa, joista yksi on "Tämän maailman ruhtinaan hovi" -albumilta pois jäänyt ennenjulkaisematon ”Uusi Aatami, uusi Eeva”.


title: DVD (Mokoma)

text: DVD:tä on arvioissa kiitetty muun muassa monipuolisuudestaan sekä yhtyeen karjalaishuumorin esiintuomisesta.


title: DVD (Mokoma)

text: Keikkareissu: "Mäntit tien päällä"


title: DVD (Mokoma)

text: Promovideot


title: DVD (Mokoma)

text: AudioraidatTuska-esiintymisessä bassoa soittaa Heikki Kärkkäinen.


title: Odd Hassel

text: Odd Hassel (17. toukokuuta 1897, Oslo – 11. toukokuuta 1981, Oslo) oli norjalainen kemisti. Hän sai Nobelin kemianpalkinnon vuonna 1969 varausta siirtävien yhdisteiden tutkimuksesta. Hän jakoi palkinnon Derek Bartonin kanssa.


title: Odd Hassel

text: Hassel aloitti kemian, matematiikan ja fysiikan opinnot Oslon yliopistossa vuonna 1915 ja hän valmistui sieltä vuonna 1920. Oltuaan vuoden Etelä-Euroopassa hän vietti jonkin aikaa Münchenissä professori Kazimierz Fajansin johtamassa laboratoriossa. Siellä hän tutki adsorptioindikaattoreita. Muutettuaan Berliiniin Hassel työskenteli Kaiser Wilhelm -instituutissa röntgenkristallografian parissa. Siellä ollessaan hän saavutti filosofian tohtorin arvon Fritz Haberin johdolla. Vuosina 1925-1964 hän toimi Oslon yliopistossa.


title: Odd Hassel

text: Hasselin päämielenkiinto suuntautui epäorgaaniseen kemiaan. 1930- luvulta eteenpäin hän tutki myös orgaanisten yhdisteiden kuten sykloheksaanin ja samankaltaisten yhdisteiden rakenteita. Hassel oli juuri julkaissut pienen tutkimuksen sykloheksaanin konformaatioisomeereista, kun natsit veivät hänet Grinin keskitysleirille. Hän vapautui sieltä vuonna 1944.


title: Odd Hassel

text: 1950-luvulla Hassel aloitti tutkimukset varausta siirtävien yhdisteiden rakenteista.


title: Gaspard Ulliel

text: Gaspard Ulliel (s. 25. marraskuuta 1984 Boulogne-Billancourt, Ranska) on ranskalainen näyttelijä ja malli. Hänen tunnetuimpia roolejaan ovat Hannibal Lecter elokuvassa "Nuori Hannibal" ja Manech elokuvassa "Pitkät kihlajaiset".Ulliel oli ehdokkaana Lupaavimman näyttelijän César-palkinnon saajaksi vuosina 2002 ja 2003. Vuonna 2004 hän voitti kyseisen palkinnon elokuvasta "Pitkät kihlajaiset".


title: The Fairy Queen

text: The Fairy Queen on Henry Purcellin vuonna 1692 säveltämä ”puoliooppera”, joka pohjautuu William Shakespearen näytelmään "Kesäyön unelma". Partituurin kokonaispituus on yli kaksi tuntia.


title: Enantiornithes

text:
Enantiornithes on sukupuuttoon kuollut alaluokka esihistoriallisia lintuja. Ne olivat runsain ja monipuolisin
lintujen alaluokka Mesotsooisella maailmankaudella. Lähes kaikilta löytyneiltä lajeilta on säilyneet hampaat ja kynnet, kuten muiltakin varhaisilta linnuilta. On luultavaa, että yhtään Enantiornithes-alaluokan jälkeläistä ei ole jäänyt henkiin.
On mahdollista, että Enantiornithes-alaluokka on ollut esiaste nykyisille linnuille.


title: Enantiornithes

text:
Enantiornithes oli matelijamaisempi kuin nykyiset linnut ("Neornithes"), ja niiden edeltäjät. Enantiornithes-alaluokasta on nimetty yli 40 lajia, joistakin tosin vain yhden luun perusteella. Luita on löytynyt maalta ja mereltä, joten lajit olivat luultavasti suuntautuneet eri ekolokeroihin. Joistain fossiileista on löydetty yhtäläisyyksiä, että ne ovat verrattavissa kahlaajiin, jotkut säihkylintuihin, ja jotkut petolintuihin, jotka söivät pieniä dinosauruksia. Pienimpiä Enantiornithes-alaluokkaan kuuluvia lintuja on kuvattu
varpusen kokoiseksi, ja suurimmilla, kuten Avisauruksella oli 1,2 metrin siipiväli.


title: Enantiornithes

text: Sana "Enantiornithes" tulee kreikan sanoista "einantios" (vastakohta) ja "ornithes" (linnut). Enantiornithes-sanan nimesi Cyril Walker, vahvistaessaan ryhmän todelliseksi. Walker ei kuitenkaan kertonut, mikä asia on lintujen vastakohtana.


title: Enantiornithes

text: Ensimmäisiä Enantiornithes-alaluokan löytöjä luultiin kuuluvaksi nykyisten lintujen fossiileiksi. Kuitenkin vuonna 1981 Cyril A. Walker tunnisti alaluokan kuuluvan eri alaluokkaan kuin nykyiset linnut. Kun 1990-luvulla enemmän kokonaisia Enantiornithes-alaluokan lintuja löydettiin, pystyttiin toteamaan muutama aikaisemmin löydettykin lintu Enantiornithes-alaluokkaan. Moni Enantiornithes-alaluokan fossiili on löydetty pieninä palasina, ja joidenkin taksonomia on päätelty yhdestä luusta, mikä johtaa epätarkkuuteen monien lajien kohdalla.


title: Enantiornithes

text: Enantiornithes-alaluokan jäseniä on löydetty Pohjois-Amerikasta, Etelä-Amerikasta,Euroopasta, Aasiasta ja Australiasta. Useimmat löydetyt fossiilit on ajoitettu liitukauteen,ja on luultavaa, että alaluokka kuoli samaan aikaan kuin lentokyvyttömät dinosaurussukulaiset.


title: Enantiornithes

text: Alaluokan levinneisyysalue viittaa siihen, että Enantiornithes-alaluokan jäsenet pystyivät ylittämään valtameren omin voimin; ne olivat ensimmäisiä lintuja, joilla oli maailmanlaajuinen levinneisyysalue. Jotkut lajit saattoivat jopa olla muuttolintuja, mutta ottaessa huomioon sen, että lajit elivät trooppisilla ja subtrooppisilla alueilla, on epätodennäköistä, että linnut muuttivat pitkiä matkoja.


title: Enantiornithes

text: Enantiornithes-alaluokan fossiileita on löydetty munina, alkioina, poikasina ja aikuisina. Nämä löydöt osoittavat, että Enantiornithes-alaluokan jäsenillä oli pitkälle kehittynyt höyhenpeite ja suuret aivot, ja että ne olivat varhaiskypsiä. Jotkut alaluokan jäsenistä oppivat luultavasti juoksemaan, syömään ja jopa lentämään muutamassa päivässä. Kasvutahti oli luultavasti nuorena nopeaa, mutta se ei saavuttanut aikuisen kokoa muutamaan vuoteen.


title: Festimad

text: Festimad on Madridin alueella Espanjassa vuodesta 1994 lähtien järjestetty vaihtoehtomusiikkiin keskittynyt festivaali. Tapahtuma on nykyään kaksipäiväinen ja se sijoittuu yleensä toukokuun viimeiseen viikonloppuun. Samaan aikaan järjestetään myös useita rinnakkaistapahtumia kuten Performa, Graffiti, Universimad, Fotomad ja Cinemad. Festimad on Festival Internacional de Benicàssimin ohella Espanjan vanhimpia rockfestivaaleja.


title: Festimad

text: Festimadin järjestää voittoa tavoittelematon kulttuuriyhdistys CreAcción, joka toimii Madridin alueen kulttuuri- ja liikuntaviraston alaisuudessa.


title: Benetton B187

text: Benetton B187 on Formula 1 -auto, jolla Benetton Formula -talli kilpaili kaudella . Auton suunnittelusta vastasi Rory Byrne ja se oli historian toinen Benettonin valmistama F1-auto. Voimanlähteenä autossa oli Fordin valmistama 1,5-litrainen kuusisylinterinen tuplaturbomoottori. Autoa ajoivat kilpailuissa italialainen Teo Fabi ja belgialainen Thierry Boutsen.


title: Benetton B187

text: Molemmat kuljettajat ylsivät autolla kertaalleen palkintosijoille. Boutsen ajoi kolmanneksi Itävallan GP:ssa ja Fabi ajoi myös kolmanneksi kauden päättäneessä Australian GP:ssa.


title: Benetton B187

text: San Marinon GP:ssa Fabi osoitti hyvää vauhtiaan ajamalla kilpailun nopeimman kierroksen. Tallin kauden parhaasta aika-ajosijoituksesta vastasi kuitenkin Boutsen ajamalla kolmanteen lähtöruutuun Japanin GP:ssa. Boutsen olikin yleensä vahvempi aika-ajoissa, kun hän päihitti Fabin 13 kertaa 16 mahdollisesta.


title: Benetton B187

text: Valmistajien MM-sarjassa Benetton sijoittui viidenneksi 28 pisteellä.


title: OKX

text: Stereogum Presents... OKX: A Tribute to OK Computer on ilmainen, ladattavissa oleva tribuuttialbumi, joka on tehty Radioheadin ylistetyn "OK Computerin" kunniaksi. Albumi tuli ladattavaksi internetistä kymmenen vuotta albumin julkaisun jälkeen heinäkuussa 2007 Stereogumin sivustoilta. Kappaleet esittää eri yhtyeet, kuten Cold War Kids, My Brightest Diamond ja The Twilight Sad.


title: Ješiva

text: Ješiva () on juutalainen koulu, jossa voi opiskella Tooraa, Mišnaa ja Talmudia. Tavallisesti ješivat ovat ortodoksijuutalaisia, pojille ja miehille tarkoitettuja instituutioita. Vastaava tytöille ja naisille tarkoitettu oppilaitos on midraša, vaikka nykyään ješiva-sanaa voidaan käyttää myös kouluista, joissa opiskelee naisia.


title: Ješiva

text: Käsite "ješiva ketana" ("pieni ješiva") viittaa nuoremmille, noin lukioikäisille pojille tarkoitettuun kouluun, "ješiva gedola" ("suuri ješiva") taas tätä vanhempien oppilaiden oppilaitokseen. Jo naimisissa olevien miesten ješivaa kutsutaan nimellä "kollel".


title: Ješiva

text: Perinteisesti kaupungin rabbi saattoi pitää synagogan yhteydessä koko- tai osapäiväisiä oppilaita, joiden elatus maksettiin yhteisön varoista. Päätettyään opintonsa nämä oppilaat saattoivat halutessaan jatkaa rabbeiksi opiskelua.


title: HL Rannikko

text: HL "Rannikko (aikaisemmat nimet Luoto vuoteen 1920 saakka, ja Rannikko I" vuoteen 1932 saakka) oli Perämeren yhteysalusliikenteeseen tarkoitettu pieni höyrylaiva, joka rakennettiin Oulun Konepajalla järjestysnumerolla 114 ja laskettiin vesille elokuussa 1911. Luovutuksen yhteydessä laivalla tehtiin koeajo Oulujokisuistosta Laitakariin, jolloin matkalla oli mukana omistajien ja konepajan edustajien lisäksi sanomalehtitoimittajia.


title: HL Rannikko

text: Aluksen pituus oli 65 jalkaa ja kuusi tuumaa, suurin leveys oli 14 jalkaa ja suurin syväys kaksi ja puoli jalkaa. Aluksen höyrykoneen teho oli 60 indikoitua hevosvoimaa, suurin nopeus noin kymmenen solmua (noin 18,5 km/h), ja se saattoi kuljettaa 97 matkustajaa.


title: HL Rannikko

text: Vuoteen 1920 saakka alusta käytettiin pääasiassa Oulun ja Hailuodon väliseen yhteysliikenteeseen. Kahdesti viikossa alus lisäksi poikkesi Lumijoella. Kun Hailuodon Höyryveneosuuskunnan tilaama uusi HL "Hailuoto" aloitti liikennöinnin Hailuodon ja Oulun kauppatorin välillä vuonna 1920, siirtyi HL "Luoto" Oulun ja Iin väliselle rannikkoreitille, ja sen nimeksi tuli aluksi "Rannikko I" ja vuonna 1932 nimi muutettiin edelleen muotoon "Rannikko".


title: Outworld (yhtye)

text:
Outworld on progressiivinen metallia soittava yhtye.
Sen toiminta aloitettiin 1997 kitaristi Rusty Cooleyn johdolla.
Yhtyeen ensimmäinen kokoonpano oli pianisti Bobby Williamson, kitaristi Rusty Cooley,
rumpali Darren Davis ja basisti Brent Marches.
Ensimmäiseksi he tekivät instrumentaalista musiikkia.


title: Thunder Seven

text: Thunder Seven on Triumphin seitsemäs studioalbumi. Albumi on julkaistu 1984.


title: Thunder Seven

text: Thunder Seveniä on myyty huhtikuuhun 2003 mennessä yli 500 000 kappaletta.Kaikki kappaleet Emmett, Levine and Moore.


Phoenix Wright: Ace Attorney – Trials and Tribulations (), on Capcomin seikkailupeli Game Boy Advancelle. Pelistä tehtiin myös aikaisempien osien tapaan Nintendo DS -versio.


title: Phoenix Wright: Ace Attorney – Trials and Tribulations

text: Peli on sarjan kolmas ja samalla viimeinen osa, jossa Phoenix Wright toimii päähenkilönä. Neljännessä osassa () päähenkilönä toimii aloitteleva asianajaja Apollo Justice. Trials And Tribulations kietoo aikaisempien pääjuonen kannalta oleellisten osien juonet yhteen ja ympyrä sulkeutuu.


text: Pelaaminen ei ole muuttunut sitten . Pelissä on yhä kaksi pelitilaa: tutkimusten tekeminen ja oikeussalissa asiakkaan puolustaminen.


text: Myös psyykelukot ovat jälleen mukana. Tämä tarkoittaa, että henkilön valehdellessa Phoenix pystyy näkemään tämän psyykkiset lukot, jotka kuvaavat henkilön tarvetta piilotella jotakin. Asian vakavuudesta riippuen lukkojen määrä vaihtelee. Maksimimäärä on viisi. Lukkoja voi purkaa esittämällä henkilölle oikean todisteen liittyen tämän salaisuuteen. Joskus yhden lukon murtamiseen tarvitsee näyttää useampia todisteita. Väärän todisteen näyttämisestä Phoenixin ns. uskottavuusmittari tyhjenee tietyn verran.


text: Sama käytäntö toimii myös oikeussalissa, vaikka siellä ei psyykolukkoja nähdäkään. Oikeussalissa tyhjentyvä määrä riippuu asian vakavuudesta. Eniten mittari yleensä kärsii syytettäessä väärää henkilöä.Pelin viidestä luvusta kolme keskittyvät Dahlia Hawthornen ympärille. Vanhassa avioliitossaan Morgan Fey synnytti kaksi tyttöä: Kaksossiskot Dahlian ja Iriksen, ja uudessa avioliitossaan Pearlin. Eron jälkeen siskosten isä otti mukaansa Dahlian ja Iriksen, jolloin Pearl jäi Morganille. Dahlia ja Iris saivat siskopuolekseen Valerien heidän isänsä uudesta avioliitosta. Koska heidän isänsä oli kultaseppä, Dahlia suunnitteli oman valekidnappauksensa Valerien ja poikaystävänsä Terry Fawlesin kanssa. Lunnasrahana toimi arvokas jalokivi. Viime hetkellä Dahlia kuitenkin petti molemmat rikoskumppaninsa ja hyppäsi jokeen jalokivi mukanaan. Dahlia selvisi kuitenkin hengissä, ja katosi. Hänet julistettiin kuolleeksi, jonka jälkeen Terry Fawles joutui vankilaan murhaepäiltynä tästä. Samoihin aikoihin Iris ryhtyi nunnaksi Hazakura temppelissä.


text: Kuusi vuotta myöhemmin Terry pakenee vankilasta saatuaan viestin Valerielta, joka halusi tavata hänet sillalla, jossa valekidnappaus tapahtui. Tapaaminen oli kuitenkin Dahlian asettama ansa. Hän tappaa Valerien ja lavastaa Terryn syylliseksi Valerien murhaan. Mia Fey ottaa jutun harteilleen kollegansa ja rakastettunsa Diego Armandon avustuksella. Juuri kun Mia on saamassa vapautuksen Terrylle ja syyt Dahlian niskoille, Terry juo Dahlian antaman myrkyn ja kuolee. Oikeudenkäynnin jälkeen Diego haluaa kuulla totuuden Dahlian omasta suusta, mutta Dahlia myrkyttää hänetkin, jonka seurauksena Diego vaipuu koomaan. Dahlia yrittää epätoivoisesti päästä eroon pullokaulakorusta, jossa myrkky oli. Hän keksii antaa kaulakorun lahjana paikalla olevalle opiskelijalle, nuorelle Phoenix Wrightille. Tämän seurauksena he alkavat seurustella, vain jotta Dahlia saisi kaulakorun myöhemmin takaisin.


text: Kuluvan vuoden aikana Dahlia pyytää kaksoissiskoaan Irista tekeytymään itsekseen ja jatkamaan suhdetta Phoenixin kanssa. Iris ei kuitenkaan onnistunut saamaan kaulakorua takaisin, mutta rakastuu Phoenixiin. Kärsimättömänä Dahlia yrittää myrkyttää Phoenixin flunssalääkkeellä, mutta päätyykin tappamaan toisen opiskelijan sähköiskulla. Phoenixin saadessa syyt niskoilleen Mia Fey lupautuu auttamaan tätä pomonsa Marvin Grossbergin avustuksella. Mia onnistuu vapauttamaan Phoenixin syytteistä, ja todistamaan Dahlian oikeaksi murhaajaksi. Phoenix on hämmästynyt Mian taidoista ja vannoo tulevansa itsekin lakimieheksi. Dahlia saa kuolemantuomion ja teloitetaan vuosia myöhemmin. Ennen sitä hän kuitenkin tapaa samalla osastolla olleen äitinsä, Morgan Feyn, joka sai kuolemantuomion yrittäessään lavastaa Maya murhaajaksi, jotta Pearlista tulisi Kurain kylän Mestari. Dahlia ja Morgan kehittelevät suunnitelman, jossa he käyttävän Pearlin viattomuutta hyödykseen kanavoidakseen Dahlian hengen tämän teloituksen jälkeen, päämäränään tappaa Maya, jolloin Pearlista tulisi Mestari. Lopulta Dahlia teloitetaan.


text: Lopulta Diego herää koomastaan, mutta hän on menettänyt näkönsä myrkyn ansiosta ja tarvitsee erikoisvisiirin nähdäkseen. Hän kuulee Mian kuolemasta ja syyttää tästä Phoenixia, jonka olisi täytynyt pitää parempaa huolta Miasta. Hän ottaa kuitenkin elämäntehtäväkseen suojella Mayaa samanlaiselta kohtalolta. Tämän jälkeen hänestä tulee syyttäjä Godot. Asemansa ansiosta, hän kuulee Dahlian ja Morganin suunnitelmasta. Hän ottaa yhteyttä Mayan äitiin, Misty Feyhin, joka katosi vuosia sitten DL-6 -tapauksen jälkeen. Nämä kaksi kehittelevät strategian tuhotakseen Dahlian ja Morganin suunnitelma, jonka myötä Misty ottaa kuvittaja Elise Deauxnimin persoonan.


text: Suunnitelma lähtee käyntiin, kun Maya päättää vierailla Hazakura -temppelillä harjoittelemassa kanavointia. Eliseksi tekeytynyt Misty lähtee myös temppelille. Ensimmäisenä yönä temppelillä, Pearl yrittää seurata äitinsä laatimia ohjeita, mutta ennen kuin hän ehtii kanavoida Dahlian hengen, Misty tekee sen ensin. Mistyn kehossa oleva Dahlia yrittää murhata Mayan, mutta Godot estää tämän tappamalla Mistyn. Tapahtumien aikana Phoenix putoaa sillalta ja loukkaantuu. Irista syytetään "Elisen" murhasta, ja Maya katoaa jäljettömiin. Phoenix pyytää apua Miles Edgeworthilta, joka tuuraa Phoenixia Iriksen asianajajana ensimmäisessa istunnossa. Myöhemmissä istunnoissa selviää, että Irikseksi luultu tyttö onkin Mayan kanavoima Dahlia. Näin Maya oli turvassa Dahlialta. Dahlia erotetaan Mayan kehosta, jonka jälkeen Iris vapautuu murhasyytteestä. Häntä kuitenkin syytetään murhan avustamisesta.


title: Keijo Parkkunen

text: Keijo Parkkunen (s. 1927) on turkulainen itseoppinut harrastajatutkija ja näennäistieteilijä, joka on kiistänyt jääkausien olemassaolon muun muassa vuonna 1984 ilmestyneessä teoksessaan "Sadan vuoden harha-askel". Parkkusen mukaan avaruudesta valtavalla nopeudella syöksyneet vesimassat muovasivat monet jääkauden jäljiksi tulkitut muodostumat, kuten pirunpellot, hiidenkirnut ja silokalliot, sekä aiheuttivat vedenpaisumuksen. Aiemmin vesi olisi Parkkusen mukaan kiertänyt maapalloa kehänä, joka olisi suojellut maan pintaa kosmiselta säteilyltä. Tämä selittäisi myös Vanhan testamentin ihmisten pitkät, usean sadan vuoden elinajat. Parkkunen nojaa esityksissään jääkautta vastustaviin eri tieteilijöihin, mm. Henry Howorthiin.


title: Keijo Parkkunen

text: Arvostelijoiden mielestä Parkkusen väitteet jääkauden mahdottomuudesta ovat enimmäkseen tieteellisesti kestämättömiä ja perustuvat pääosin puutteelliseen ja vanhentuneeseen tietämykseen.


title: Keijo Parkkunen

text: Parkkunen on tyhjennellyt hiidenkirnuja niitä täyttäneistä aineksista todistaakseen käsityksensä niiden synnystä. Hiidenkirnujen synty on hänen mielestään vaatinut suuren kuumuuden ja paineen. Parkkusen mukaan hiidenkirnut syntyivät avaruudesta syöksyneiden, sähköisesti varautuneiden pyörivien vesipatsaiden poraamina.


title: Keijo Parkkunen

text: Parkkunen rakensi maaliskuussa 1981 Pyhätunturin laelle jääkuutioista pyramidin tarkoituksenaan todistaa, ettei tunturin laella oleva jää sula Lapin lyhyen kesän aikana. Jääkuutiot sulivat kuitenkin jo heinäkuussa, kaksi kuukautta lumien jälkeen. Parkkunen katsoi jään hitaan sulamisen joka tapauksessa todistavan, ettei pientä jääpyramidia paljon suurempi jääkauden mannerjäätikkö olisi voinut sulaa Lapin leveysasteilla. 70 kuutiometrin kokoisen pyramidin säilyminen juhannuksen yli oli hänen mielestään positiivinen tulos.


title: Keijo Parkkunen

text: Vuonna 1982 Parkkunen sai sakot Turun Runosmäen pirunpellon tutkimisesta kaivinkoneella, koska kyse oli kaupungin alueella olevasta maisemanähtävyydestä. Parkkunen oli aikonut osoittaa pirunpellon olevan tosiasiassa valtava hiidenkirnu, jollaisen syntyä jääkausiteoria ei pystyisi selittämään.


title: Keijo Parkkunen

text: Parkkusen aloitteesta tyhjennettiin vuonna 1997 Etelä-Pohjanmaalla Jalasjärven Ylivallin kylässä sijaitseva 14 metrin läpimittainen, 23 metriä syvä Pirunpesä. Tyhjennys toteutettiin yhdessä Spede Pasasen ja Jalasjärven kunnan kanssa. Pirunpesä on geologien tutkimuksissa todettu todennäköisesti jääkautta edeltäväksi rapaumaonkaloksi.


title: Keijo Parkkunen

text:
Helmikuussa 2008 Vakka-Suomen käräjäoikeus tuomitsi 81-vuotiaan Parkkusen sakkoihin Mietoisten Mannuistenvuoren hiidenkirnun merkitsemisestä maalilla. Parkkusen tarkoitus oli ollut opastaa siten aiheesta kiinnostuneita paikalle. Parkkunen ei maksanut sakkoja, jotka muunnettiin lopulta neljän päivän vankilatuomioksi.
Parkkunen valmisteli kevättalvella 2010 teoksestaan kolmatta, uudistettua painosta. Uutta teosta Parkkuselta ei tullut, mutta Jukka Nieminen julkaisi Parkkusen ajatuksia vuonna 2015 kirjassaan "Vaiettu muinaisuus".


title: Stages (Triumphin albumi)

text: Stages on Triumphin livealbumi. Muut kappaleet on nauhoitettu eri keikoilta 1981–1984. Albumilla on myös kaksi uutta studiokappaletta: "Mind Games" ja "Empty Inside".


title: Stages (Triumphin albumi)

text: Kaikki kappaleet Emmett, Levine and Moore.


title: Samarin saaren taistelu

text: Samarin saaren taistelu oli osa Leytenlahden taistelua. Se käytiin 25. lokakuuta 1944 Samarin saaren itäpuolella Leytenlahdesta pohjoiseen.


title: Samarin saaren taistelu

text: Vara-amiraali Takeo Kuritan johtama laivasto-osasto oli matkalla hyökkäämään Leyten saarelle maihinnousun tehnyttä Yhdysvaltain laivastoa vastaan. Maihinnousualueen pohjoispuolella oli varmistamassa kontra-amiraali Clifton Spraguen johtama saattuetukilaivoista koottu laivasto-osasto, jonka varsinainen tehtävä oli maihinnousun tukeminen.


title: Samarin saaren taistelu

text: Osastot havaitsivat toisensa yllättäen kello 6.45. Kontra-amiraali Sprague lähetti kaikki lentokoneensa sekä osaston suojana olleet kolme hävittäjää ja neljä saattuehävittäjää suojaamaan saattuetukialusten paon. Näkyvyyttä peittääkseen kaikki alukset savuttivat voimakkaasti. Lentokoneissa oli panssaripommien ja torpedojen sijasta vain sirpale- ja miinapommeja, koska niiden piti seuraavana aamuna iskeä vihollisen jalkaväkeä vastaan – mutta ei ollut aikaa vaihtaa aseita. Sitä mukaa kuin koneet palasivat ensi-iskuista niihin asennettiin sopivampia aseita niin kauan kuin niitä riitti.


title: Samarin saaren taistelu

text: Savussa ja sekaannuksessa japanilaiset eivät tienneet olevansa taistelussa pientä ja heikkoa osastoa vastaan. Kurita oletti vastaan olevan Yhdysvaltain 3. laivaston lentotukialukset. Pahinta haittaa tuli siitä, että eräs Kuritan tiedustelu-upseeri tunnisti yhden amerikkalaisista sähköttäjistä. Jokaisen sähköttäjän tyyli on yksilöllinen, ja tämä kyseinen sähköttäjä sattui olemaan taistelulaiva "USS New Jerseyn" yliradisti ja kyseinen alus oli amiraali William F. Halseyn lippulaiva.


title: Samarin saaren taistelu

text: Menetettyään torpedoiskuissa kaksi risteilijäänsä, "Chōkain" ja "Chikuman", Kurita päätti kello 9.10 vetäytyä. Tuolloin amerikkalaisilla oli jäljellä enää kaksi kahdella viiden tuuman tykillä aseistettua kevyttä saattuehävittäjää, "USS Raymond" (kapteeniluutnantti A. F. Beyer) ja "USS Dennis" (kapteeniluutnantti J. E. Pace), saattuehävittäjä "USS John C. Butlerin" (kapteeniluutnantti S. Hansen) vaurioiduttua taistelukyvyttömäksi ja "USS Samuel B Robertsin" (kapteeniluutnantti R. W. Copeland) tuhouduttua raskaan kranaatin täysosumasta ja keulatykin kartussien räjähdyksestä. Saattuehävittäjien torpedot olivat jo lopussa.


title: Samarin saaren taistelu

text: Myös kaksi saattueen kolmesta hävittäjästä, "USS Hoel" (komentajakapteeni L.S. Kintberger) ja "USS Johnston" (komentajakapteeni E.E. Evans) oli jo uppoamassa saatuaan useita raskaiden kranaattien osumia.


title: Samarin saaren taistelu

text: Kolmas hävittäjä, "USS Heerrmann" (komentajakapteeni A.T. Hathaway) oli taistelukyvytön päätykkien vaurioiduttua ja torpedojen loputtua. Aluksella oli käyttökuntoisina enää muutamia 20 mm ilmatorjuntatykkejä sekä joitakin konekivääreitä. Saattuetukialuksista "USS Gambier Bay" (kommodori W. R. Viewig) oli tuhoutunut saatuaan osumia raskaan risteilijä "Tonen" ja taistelulaiva "Yamaton" tykkitulessa. Lentokoneilla oli jäljellä enää jonkin verran konekiväärien ja -tykkien ammuksia.


title: Samarin saaren taistelu

text: Japanilaisten peräännyttyä kontra-amiraali Spraguen osasto ryhtyi kiireisiin korjauksiin, koska koneita oli menetetty runsaasti sekä kaikki pommit ja torpedot käytetty. Lentäjistä sen sijaan oli menetetty vain muutamia, koska pääosa vaurioituneista koneista oli joko päässyt takaisin saattuetukialuksille tai ainakin saattueen luo ja laskeutuneet mereen, josta saattuehävittäjät poimivat heidät. Myöhemmin amerikkalaiset sukellusveneet löysivät merestä pari laskuvarjoon turvautumaan joutunutta amiraali Spraguen lentäjää.


title: Samarin saaren taistelu

text: Yhdysvaltalaisten voitosta huolimatta viimeinen takaisku tuli jo kello 10.50. Luzonin saarelta lähtenyt japanilainen kamikaze-ryhmä hyökkäsi Spraguen laivojen kimppuun. Yksi koneista osui "St. Lon" (kommodori F. J. McKenna) lentokanteen läpäisten sen, minkä seurauksena alus paloi räjähdellen noin tunnin ennen uppoamistaan. Muut saattueen saattuetukialukset - kontra-amiraali Spraguen lippulaiva "USS Fanshaw Bay" (kommodori D. P. Johnson), "USS Kalinin Bay" (kommodori T. B. Williamson), "USS Kitkun Bay" (kommodori J. P. Whitney) ja "USS White Plains" (kommodori D. J. Sullivan)- selvisivät paosta vähin vaurioin.


title: Samarin saaren taistelu

text: Vasta sotatoimien päätyttyä selvisi taistelun poikkeuksellisuus. Leytenlahden taistelun sivunäyttämöllä käydyssä kamppailussa Yhdysvaltain laivaston kärsimät alustappiot olivat 5/6 koko taistelun tappioista. Menetykset Samarin edustalla olivat kaksi saattuetukialusta, kaksi hävittäjää ja yksi saattuehävittäjä. Kuudes tuhoutunut alus oli kevyt lentotukialus "USS Princeton" (kommodori W. H. Buracker).


title: Italian Grand Prix 1979

text: Italian Grand Prix 1979 oli Formula 1 -sarjan osakilpailu, joka ajettiin 9. syyskuuta 1979 Monzan radalla Italiassa. Kilpailun voitti Ferrarilla ajanut eteläafrikkalainen Jody Scheckter. Samalla hän varmisti uransa ensimmäisen kuljettajien maailmanmestaruuden.


title: Luettelo Finnish Dance Chartin ykkösistä vuonna 2008

text: Luettelo "Finnish Dance Chart" -listan kärkipaikkaa hallussaan pitäneistä artisteista ja singleistä vuonna 2008.


text: Swedish Dance Chart: 2007 – 2008 – 2009 – 2010 – 2011 – 2012 – 2013


text: Norwegian Dance Chart: 2007 – 2008 – 2009 – 2010 – 2011 – 2012 – 2013


title: Gary Crosby

text: Gary Evan Crosby (27. kesäkuuta 1933 – 24. elokuuta 1995) oli yhdysvaltalainen laulaja ja näyttelijä, joka tunnetaan kumminkin paremmin kirjoittamistaan muistelmista isästään Bing Crosbysta.


title: Gary Crosby

text: Gary Crosby syntyi Los Angelesissa, Kaliforniassa. Pudottauduttuaan yliopistosta hän aikoi seurata isänsä jalanjälkiä viihdeteollisuudessa. Hän esiintyi 1940-, 1950- ja 1960-luvuilla veljiensä Phillipin, Dennisin ja Lindsayn kanssa harmoniamusiikkiryhmässä The Crosby Boys. Näyttelijänä hän esiintyi konstaapeli Ed Wellsinä NBC:n sarjassa "Adam-12".


title: Gary Crosby

text: Vuonna 1983, Bing Crosbyn kuoltua, Gary Crosby julkaisi omaelämäkertansa "Going My Own Way". Kirja kertoi muun muassa hänen äitinsä alkoholismista ja isänsä henkisestä ja fyysisestä kurituksesta. Erityisesti hänen veljensä Phillip kuitenkin väitti, ettei kurittaminen ollut niin kovaa kuin Gary oli kirjassa kertonut. Toiset veljet Lindsay ja Dennis kuitenkin vahvistivat Garyn kertomuksen: kumpikin teki itsemurhan myöhemmin.


title: Gary Crosby

text: Crosby poltti paljon ja kuoli Burbankissa, Kaliforniassa keuhkosyöpään vuonna 1995.


title: Robert Denning

text: Robert Denning (13. marraskuuta, 1927 – 26. elokuuta, 2005) oli yhdysvaltalainen sisustussuunnittelija. Hänen vuonna 1960 perustamansa Vincent & Fourcade suunnittelutoimiston töille luonteenomaisia piirteitä olivat värikkyys ja tuhlaileva ylellisyys.


title: Oskari Saari

text: Samu Oskari Saari (s. 23. lokakuuta 1975) on suomalainen urheilutoimittaja ja Formula 1 - ja jääkiekkoselostaja. Hän selosti F1-kilpailuja MTV3- ja MTV3 MAX -kanavilla vuosina 2004–2016. Tammikuussa 2017 hän siirtyi MTV:ltä Moskito Television Oy:hyn urheilutuotannon johtajaksi ja vastaa Moskiton urheilusisällöistä sekä niiden kehittämisestä. Hän on myös toiminut "Tulosruudun" uutistenlukijana ja toimittajana sekä salibandytuomarina ja MTV3:n salibandyselostajana. Hän on antanut äänensä myös muun muassa elokuvissa "Autot 2" ja "Lentsikat" selostaja Oskari Kaasarille.


title: Oskari Saari

text: Poliittista historiaa Helsingin yliopistossa opiskellut Saari on naimisissa. Pariskunnalle syntyi tytär heinäkuussa 2009.


title: Oskari Saari

text: Saaren teos "Alkemisti – Petteri Nykyn tarina" oli ehdolla Vuoden urheilukirja 2011 -palkinnon saajaksi.


title: Oskari Saari

text: Vuoden 2018 talviolympialaisissa Saari selosti miesten jääkiekon kaikki Suomen ottelut TV5:llä ja Eurosportilla.


title: Cochise

text: Cochise (K´uu-ch´ishn 1812 – 8. heinäkuuta 1874) oli chiricahua-apassien johtaja, ja Geronimon ohella yksi tunnetuimmista apassipäälliköistä. Cochisen valtakausi ajoittui suurimmalta osaltaan 1860-luvulle, jolloin hän johti sotureitaan sodassa yhdysvaltalaisia ja meksikolaisia vastaan. Aikalaiskertomusten mukaan Cochise oli kookas ja leveäharteinen mies, jolla oli luontaista auktoriteettia. 1870-luvun alussa hän suostui Yhdysvaltain rauhanehtoihin ja johti heimonsa intiaanireservaattiin, jossa menehtyi vuonna 1874.


title: Cochise

text: Kun amerikkalaiset sotilaat tulivat Arizonaan vuonna 1856 Cochise toivotti heidät tervetulleiksi ja antoi näille luvan kulkea Kaliforniaan chiricahua-maan läpi. Lisäksi Cochise oli valmis auttamaan Butterfield Overland Mailin-postivaunuaseman perustamisessa kansansa maille Apassisolaan (Apache Pass). Lähistön chiricahuat osallistuivat aseman rakennustöihin tuomalla mukanaan puutavaraa. Myös Cochise vieraili asemalla ja ystävystyi paikan asiamiehen ja joidenkin rahtaajien kanssa.


title: Cochise

text: Lokakuussa 1860 amerikkalaisten ja chiricahuoiden ystävälliset välit tulehtuivat, kun apassit sieppasivat erään uudisasukkaan lapsen. Cochise ei ollut asiasta tietoinen saadessaan kutsun saapua neuvottelemaan Apassisolan asemalle. Rajaseudulle hiljattain saapunut kokematon luutnantti George N.Bascom syytti Cochisea ryöstöretkestä, jonka todellisuudessa olivat tehneet Gilajoelta tulleet coyotero-apassit. Tapahtumaa seuranneessa pidätystilanteessa Cochise pääsi pakoon, mutta hänen mukanaan olleet chiricahuat vangittiin.


title: Cochise

text: Tapauksen jälkeen Cochise keräsi soturinsa ja liittyi appensa Mangas Coloradasin joukkoihin amerikkalaisia vastaan. Coloradas oli jo edellisillä vuosikymmenillä osoittanut kyvykkyytensä maittensa periksiantamattomana puolustajana ja tuhonnut meksikolaisten asutukset. Jouduttuaan ilman syytä amerikkalaisten kaivosmiesten ruoskittavaksi Coloradas oli haavoistaan toivuttuaan aloittanut laajamittaisen sodan Yhdysvaltalaisia vastaan.


title: Cochise

text: Vuoden 1861 aikana Yhdysvaltain linnakkeet, maatilat ja postivaunuasemat joutuivat Arizonan ja New Mexicon alueilla apassien jatkuvien hyökkäysten kohteiksi. Arizonan kaupungeista vähimmin menetyksin selvisi Tucson. Vuonna 1861 alkanut Yhdysvaltain sisällissota vei sotilaita itäisimmille taistelukentille ja helpotti apassien vastarintaa amerikkalaisia vastaan. Cochisen ja Coloradasin lisäksi myös monet muut apassien johtajat toivat omia ryhmiään mukaan hyökkäyksiin. Toisinaan joku näistä ryhmistä liittyi Cochisen ja Coloradasin joukkoihin, mutta yhdistymiset olivat hetkellisiä ilman pitkäaikaista yhteistä sotarintamaa. Coloradasin kuollessa vartiomiesten luoteihin tammikuussa 1863, nousi Cochisen rinnalle uusia päälliköitä, joista tunnetuimmat olivat Victorio ja myöhemmin suureen maineeseen noussut Geronimo.


title: Cochise

text: Mangas Coloradasin kuoleman jälkeen kului monia vuosia niin ettei Cochise vastannut valkoisten rauhantunnusteluihin. Apassit pysyivät vuoristoissa riittävän etäällä Yhdysvaltain linnakkeista ja asutuksesta. Vuonna 1870 apassien ryöstöretket lisääntyivät uudelleen. Niistä syytettiin yleisesti Cochisea, joka oli amerikkalaisten parhaiten tuntema päällikkö. Vuotta myöhemmin Cochisea houkuteltiin vierailulle Washingtoniin. Samoin hänen tapaamisestaan oli kiinnostunut kenraali George Crook, joka samana vuonna otti komentoonsa Arizonan sotilasalueen. Löytääkseen Cochisen piilopaikan Crook lähetti viisi ratsuväkikomppaniaa Meksikon Chiricahuavuoristoon. Cochise onnistui välttämään Crookin etsintäjoukot ja ilmoittautui myöhemmin itse kenraali Gordon Grangerille Canada Alamosassa New Mexicossa. Kun Cochise sai kuulla, että osa chiricahuoista lähetetään Fort Tularosaan New Mexicoon, hän pakeni ryhmänsä kanssa takaisin piilopaikkaansa Lohikäärmevuorille (Dragon Mountains).


title: Cochise

text: Lopullinen rauha solmittiin kenraali Oliver O. Howardin saapuessa Washingtonista tapamaamaan Cochisea tämän pyynnöstä. Howard vietti 11 päivää Cochisen leirissä ja ihastui vierailunsa aikana chiricahua-naisiin ja lapsiin.


title: Cochise

text: Neuvottelujen aikana Cochise antoi lupauksensa siitä, ettei johtaisi tulevaisuudessa ainuttakaan ryöstöretkeä amerikkalaisten asutuksille. Vastineeksi hän sai Howardilta lupauksen, että chiricahuat saavat jäädä asumaan perinteisille mailleen Chiricahua-vuoristoon. Myöhemmin syksyllä 1873 Cochise johti kansansa reservaattiin, joka oli osoitettu chiricahuoille. Hänen 200 seuraajansa ryhmään liittyi 600 chiricahuaa.


title: Cochise

text: Keväällä 1874 Cochise sairastui tautiin, joka kuihdutti nopeasti hänen vartalonsa. Muutamaa kuukautta myöhemmin hän menehtyi intiaanireservaatissa New Mexicossa. Ennen kuolemaansa Cochise kutsui heimonsa päämiehet luokseen ja teki pojastaan Tazasta itselleen seuraajan.


title: Cochise

text: Cochise oli pidempi kuin useimmat apassit. Hänet kuvattiin leveähartiaiseksi ja voimakasrakenteiseksi mieheksi, jolla oli älykäs katse, suora nenä ja paksut mustat hiukset. Amerikkalaiset, jotka joutuivat tekemisiin Cochisen kanssa sanoivat hänen olevan käytökseltään hyvätapainen ja olemukseltaan erittäin siisti ja puhdas.


title: Cochise

text: Cochisen piirikunta ("Cochise County") Arizonassa on nimetty hänen mukaansa.


title: Vaya Con Dios

text: Vaya Con Dios (suomeksi ”kulje Jumalan kanssa”) on belgialainen yhtye, jonka perustivat vuonna 1986 Dani Klein, Dirk Schoufs ja Willy Lambregt. Heidän ensimmäinen levynsä "Vaya Con Dios" myi useita miljoonia kappaleita ja nosti yhtyeen valtavirrasta poikkeavan tyylinsä avulla suoraan huipulle. Levy sisälsi kansainväliset hitit ”Just a Friend of Mine”, ”Don’t Cry for Louie”, ”Puerto Rico” ja ”Johnny”. Yhtyeen muita suuria hittejä ovat olleet hilpeä ”Nah Neh Nah” ja ”What’s a Woman (Night Owls)” sekä ”Heading for a Fall (Time Flies)” ja ”Don’t Break My Heart (Roots and Wings)”. Vaya Con Dios on saanut uransa aikana yli 60 kulta- ja platinalevyä. Suomessa yhtye on myynyt kultaa levyillään "Night Owls" ja "Vaya Con Dios". Yhteensä Vaya Con Dios on myynyt yli kahdeksan miljoonaa albumia ja kolme miljoonaa singlejulkaisua.


title: Vaya Con Dios

text: Vokalisti Dani Klein (oikea nimi: Danielle Schoovaerts, syntyi 31. joulukuuta 1953) ja kitaristi Willy Lambregt olivat menestyneet jo ennen Vaya Con Diosia belgialaisessa indieyhtye Arbeid Adeltissa. Heillä oli yhteinen haave omanlaisestaan yhtyeestä, ja Kleinin aloitteesta he perustivat yhdessä Vaya Con Diosin kontrabasisti Dirk Schoufsin kanssa. Heidän ensimmäisellä albumillaan on monentyylistä musiikkia. Esimerkiksi latinosävytteinen "Just a Friend of Mine" oli suosittu Ranskassa. Ensimmäinen levy myi jo huikeita määriä, mutta lopullisen läpimurron yhtye teki toisella levyllään "Night Owls". Vuoteen 1990 mennessä Vaya Con Dios oli valloittanut koko Euroopan; sen levyjä myytiin miljoonittain ja konserttiaikataulut olivat täyteen. Kaikki näytti menevän loistavasti, mutta yhtye alkoi murtua kuuluisuuden paineen alla. Willy oli jo jättänyt Vaya Con Diosin, koska se ei ollut hänen mielestään tarpeeksi Rock and rollia. Dirk ja Klein olivat naimisissa mutta erosivat. Seuraavana vuonna Dirk kuoli huumeiden ja alkoholin yliannostukseen. Klein jatkoi keikkailua vielä muutaman vuoden, mutta vetäytyi sitten julkisuudesta kyllästyneenä parrasvaloihin ja kiireiseen elämään. Vaya Con Dios jäi tauolle mutta teki comebackin 2000-luvun alkupuolella. Uusin albumi "Comme on est venu" valmistui lokakuussa 2009.


title: Ammunnan Euroopan-mestaruuskilpailut 2007 - 10 m ilmakivääri, naiset

text:
10 m ilmakiväärillä naiset ampuvat 40 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.


text: Naisten ilmakiväärin EM-kilpailut 2007 järjestettiin 16. maaliskuuta, Deauvillessä.


title: Antonia-linnake

text: Antonia-linnake oli Herodes Suuren kivestä rakennuttama linnoitus Jerusalemissa. Se rakennettiin entisen hasmonealaisten rakentaman linnoituksen päälle. Torni oli suuren temppelin luoteisessa kulmassa kaupungin itäpuolella toisen muurin lopussa. Juutalaisen historioitsija Josefuksen mukaan linnakkeessa oli neljä tornia.


title: Antonia-linnake

text: Linnake tuhoutui Jerusalemin piirityksessä vuonna 70 jaa.


title: Jaime Lucas Ortega y Alamino

text: Jaime Lucas Ortega y Alamino (syntynyt 18. lokakuuta 1936, Jagüey Grande, Matanzas, Kuuba) on katolisen kirkon kardinaali.


title: Jaime Lucas Ortega y Alamino

text: Papillisen koulutuksensa Ortega sai Kuubassa. Vuonna 1964 hänet nimitettiin papiksi. Myöhemmin hän toimi muun muassa San Carlosin ja San Ambrosion seminaarin professorina. Vuonna 1978 samana vuonna paaviksi noussut Johannes Paavali II kohotti Ortegan piispaksi, ja 1981 hän kohosi vielä Havannan arkkipiispaksi.


title: Jaime Lucas Ortega y Alamino

text: Vuonna 1994 Ortegasta tuli Johannes Paavali II:n päätöksellä kardinaali. Vuonna 2005 Ortega osallistui valitsijana konklaaviin eli paavinvaaliin. Hän ei ollut erityisemmin ennakkosuosikki, eli nk. "papabile", vaikkakin hänet mainittiin paikoin mahdollisena ehdokkaana uudeksi paaviksi. Paavinistuimelle nousi kuitenkin saksalainen Joseph Ratzinger, joka otti nimekseen Benedictus XVI:n.


title: Pula (rahayksikkö)

text: Pula on Botswanan rahayksikkö. Sen ISO 4217-lyhenne on BWP.


title: Jean-Louis Schlesser

text: Jean-Louis Schlesser (s. 12. syyskuuta 1948 Nancy, Ranska) on entinen ranskalainen autourheilija. Hän osallistui kahteen Formula 1 -kilpailuun kausilla ja . MM-pisteitä hän ei saavuttanut.


title: Jean-Louis Schlesser

text: Schlesser menestyi paremmin muissa rata-autoilusarjoissa.


title: Jean-Louis Schlesser

text: Schlesser voitti kuuluisan Pariisi–Dakar-rallin vuosina 1999 ja 2000 Itse kehittelemällään autolla Schlesser-Renaultilla.


title: Óscar Andrés Rodríguez Maradiaga

text: Óscar Andrés Rodríguez Maradiaga (s. 29. joulukuuta 1942) on katolisen kirkon kardinaali. Tällä hetkellä hän työskentelee kardinaalintehtäviensä lisäksi Tegucigalpan arkkipiispana. Vuosina 1995–1999 hän toimi myös Latinalaisen Amerikan piispainkonferenssin puheenjohtajana. Kardinaali hän on ollut vuodesta 2001.


title: Óscar Andrés Rodríguez Maradiaga

text: Maradiaga on syntyjään hondurasilainen. Hän on opiskellut osan opinnoistaan myös ulkomailla, kuten El Salvadorissa ja Italiassa. Pappisvihkimyksensä hän sai 1970, ja myöhemmin hän kohosi aina arkkipiispaksi ja kardinaaliksi asti kirkon sisäisessä hierarkiassa. Johannes Paavali II:n kuoltua Maradiaga myös osallistui vuoden 2005 konklaaviin, jossa hänet mainittiin yhtenä mahdollisena paaviehdokkaana. Valituksi tuli kuitenkin saksalainen Joseph Ratzinger, eli myöhempi paavi Benedictus XVI.


title: Saalinki

text: Saalinki on aluksen mastossa oleva poikittaisrakenne, jonka päätarkoitus on tukevoittaa mastoa yhdessä vanttien kanssa. Saalinkia käytetään myös kohteliaisuuslipun, viestilippujen sekä muiden lippujen ja viirien kiinnityspisteenä.


title: Saalinki

text: "Purjeveneessä" alin saalinki on yleensä noin kolmen metrin korkeudella; sen pituus ja niiden määrä riippuu veneen ja maston pituudesta, mutta keskiverto on noin 40 cm kummallekin puolelle. Saalingin kärjen kautta kulkee vantti. Saalingit lisäävät vanttien kanssa yhdessä toimiessaan maston vääntölujuutta. Kolmiomainen rakenne muuttaa tuulen ja purjeen aiheuttaman taivutusmomentin vedoksi (vanttiin) ja puristukseksi (saalinkiin). Ilman saalinkeja maston paksuus ja siten myös paino olisi huomattavasti suurempi. Saalinkien lukumäärä antaa myös karkean suuruusluokan purjeveneen koosta sen ollessa kaukana.


title: Saalinki

text: Moottoriveneessä saalinki liittyy tavallisimmin hytin katolla tai tuulilasiveneissä keulakannella olevaan valomastoon, johon on sijoitettu aluksen kulkuvalot. Tällöin saalinkeja käytetään vain liputukseen.


title: Saalinki

text:
Saalinkien kärjessä ja joskus myös puolivälissä on nostimet viireille ja viestilipuille. Yleissääntö on vasemmalle viestit, oikealle kohteliaisuusliput ja viirit. Oikeanpuoleinen saalinki on arvokkaampi: siihen nostetaan komento- pätevyys- ja seuraviirit. Vasemmanpuoleinen saalinki on merkinantoa varten; sinne voi nostaa vaikkapa destinaatiolipun eli ulkomaille mennessä nostettavan kohdemaan pienoislipun. Ulkomailla oltaessa omat viirit siirretään vasempaan saalinkiin ja kyseisen maan lippu eli ns. kohteliaisuuslippu nostetaan oikealle puolelle.
Viirien järjestys on tärkeä: ylimmäksi tulee aina pursilipusta johdettu eli veneenomistajan, kunniajäsenen, kommodorin tai varakommodorin viiri, sen alle pätevyysviiri ja alimmaksi seuraviiri.


title: Saalinki

text: Jos ulkomailla vuokraa veneen niin oman maan lipun voi nostaa vasemmanpuoleiseen saalinkiin; perälippu on sen maan lippu mihin vene on rekisteröity. Jos siirtyy esimerkiksi Kreikkaan rekisteröidyllä veneellä Italian vesille, Italian kohteliaisuuslippu tulee oikeanpuoleiseen saalinkiin. Oman maan lippuna käytetään tällaisessa tapauksessa ehdottomasti normaalia kansallislippua, ehdottomasti ei pursilippua, koska se on varattu tarkkaan määrätyille, tiettyjen seurojen rekistereihin merkityille veneille.


title: Saalinki

text: Viranomaiset käyttävät oikeanpuoleista saalinkia merkinantoon: vuoteen 1980 asti siihen nostettiin pysäytysmerkkinä käytetty Tullilippu, nykyisin kelta-mustaruutuinen signaalilippu L sitä käytettäessä; näin tehdään harvoin, koska viranomaiset suosivat punavaloista taskulamppua tai punakeltaista Stop-käsikilpeä. Vieraaseen maahan veneellä saavuttaessa pidetään mastossa keltaista "Q" (ei ruttoa)-viestilippua, kunnes maahantulotarkastus (tulli, passintarkastus) on suoritettu.


title: Morgan 4/4

text: Morgan 4/4 on brittiläisen Morgan Motor Companyn valmistama automalli. Morgan 4/4 valmistetaan muiden Morganin mallien tapaan käsityönä. Se on myös Morganin ensimmäinen nelipyöräinen automalli, sitä aikaisemmat Morgan-mallit olivat kolmipyöräisiä Ison-Britannian autoveron välttämiseksi.


title: Aurinkokeitin

text: Aurinkokeitin hyödyntää auringonenergiaa ruoan valmistuksessa. Auringonsäteily ohjataan kattilan pohjaan, jolloin vesi lämpenee jopa kiehumispisteeseen asti.


title: Aurinkokeitin

text: Näin esimerkiksi Afrikassa päästään vähentämään polttopuun tarvetta, jolloin eroosion eteneminen hidastuu. Aurinkoenergian käyttö säästää aikaa mahdollisesti niukoissa polttopuuvarojen keräämisessä ja säästää rahaa kalliin kerosiinin tai propaanin käytössä. Aurinkokeittimellä saadaan 80–130 °C:n lämpötila, mutta keittäminen kestää tavanomaista kauemmin.


title: Aurinkokeitin

text: Aurinkokeitinten käytön edistäminen on yksi osa Suomen kehitysapua Afrikkaan. Lisäksi Suomi ostaa Kiinasta 175 000 tonnin hiilidioksidin päästöoikeudet vuonna 2008 jakamalla 31 kylään aurinkokeittimiä Ningxia Hui:ssa.


title: Aurinkokeitin

text: Aurinkouuni on auringon säteilyllä ruokaa lämmittävä uuni, jollaisia on alettu käyttää aurinkoisissa kehitysmaissa polttopuun säästämiseksi.


title: Aurinkokeitin

text: Aurinkouunilla voidaan tarkoittaa myös metallien sulattamiseen tarkoitettua aurinkoenergiaa hyödyntävää laitetta.


title: Kanadan Grand Prix 1979

text: Kanadan Grand Prix 1979 oli Formula 1 -sarjan osakilpailu, joka ajettiin 30. syyskuuta 1979 Circuit Île Notre-Damen radalla Kanadassa. Kilpailun voitti Williamsilla paalupaikalta startannut Alan Jones.


title: Kultarinnat

text: Kultarinnat ("Hippolais") on kerttusten heimoon kuuluva varpuslintusuku. Aikaisemmin suku luettiin kerttujen heimoon.


title: Kultarinnat

text: Kultarinnat ovat keskikokoisia kerttuja, jotka ovat alapuolelta joko keltaisia (2 lajia) tai vaaleanharmaita (2 lajia). Habitukseltaan ne muistuttavat kerttusia. Ne elävät pääasiassa lehtimetsissä ja liikkuvat latvustossa syöden hyönteisiä ja muita pieniä selkärangattomia.


title: Kultarinnat

text: Kultarinnat esiintyvät Euroopassa, läntisessä Aasiassa ja Luoteis-Afrikassa. Ne ovat muuttolintuja, jotka talvehtivat trooppisessa Afrikassa. Vain kultarinta pesii Suomessa, muita lajeja ei ole tavattu Suomessa vuoteen 2006 mennessä.


title: Kultarinnat

text: Luettelo perustuu BirdLife Suomen viralliseen maailman lintujen suomenkieliseen nimistöön.


title: Aile

text: Aile () oli japanilainen rockyhtye, joka luokitellaan usein oshare kei -tyyliin. Yhtyeen perustivat vuoden 2001 marraskuussa laulaja Akito, kitaristi Hiro ja basisti Fumi. Yhtyeen hajotessa vuonna 2008 alkuperäisistä jäsenistä ei ollut jäljellä enää kuin Akito, koska monet jäsenet olivat eronneet.


title: Kielin rauha

text: Kielin rauha solmittiin 14. tammikuuta 1814 Tanskan ja Ruotsin välillä. Rauhansopimuksessa Norja jäi Ruotsin etupiiriin ja Tanskalle luvattiin hyvitykseksi Ruotsin Pommeri.


title: Kielin rauha

text: Elokuussa 1807 Britannia halusi varmistaa siihen asti kuusi vuotta puolueettomana olleen Tanskan laivaston omalle puolelleen ja hyökkäsi Tanskaan. Britit piirittivät Kööpenhaminan ja valtasivat lähes koko Tanskan laivaston itselleen. Sen seurauksena Tanska liittyi Napoleonin puolelle ja julisti sodan Ruotsille 1808. Sota raunioitti Tanskan talouden ja vuonna 1813 valtio meni konkurssiin. Britannia eristi Norjan ja Tanskan laivastoylivoimallaan. Saarto merkitsi Tanskassa ja Norjassa talouskriisejä ja pulaa, Norjassa koettiin suoranainen nälänhätä. Vuonna 1813 Napoleon koki tappiot Venäjällä ja Leipzigissa ja joulukuussa kruununprinssi Kaarle Juhana hyökkäsi mannermaalta käsin Tanskaan. Diplomaattinen paine Kööpenhaminassa kasvoi ja Tanskan kuningas Fredrik VI antautui ylivoiman edessä 6. tammikuuta 1814. Talvella 1813–1814 Skagerrakiin oli muodostunut myös valtava jäämassa joka eristi Norjan entistä pahemmin Tanskasta.


title: Kielin rauha

text: Kahdeksan päivää myöhemmin, 14. tammikuuta, solmittiin rauhansopimukset Tanskan ja Ruotsin, Tanskan ja Englannin sekä vähän myöhemmin myös Tanskan ja Preussin sekä Tanskan ja Venäjän välillä.


title: Kielin rauha

text: Itse rauhansopimuksessa Tanska luovutti Norjan Ruotsin etupiiriin ja liittyi Napoleonin vastaiseen liittokuntaan. Hyvitykseksi Tanskan piti saada Ruotsin Pommeri. Sopimus solmittiin 14. tammikuuta ja ratifioitiin 31. tammikuuta Tukholmassa ja 7. helmikuuta Kööpenhaminassa. Sopimus merkitsi Norjan irtautumista Tanskasta 434 vuoden yhteiselon jälkeen. Sopimuksessa todettiin myös, että Norja liittyisi itsenäisenä valtiona unioniin Ruotsin kanssa. Sitä ennen maa oli ollut Tanskan osa. Sopimus erotti Islannin, Färsaaret ja Grönlannin Norjasta.


title: Kielin rauha

text: Ruotsin kuningas Kaarle XIII julisti 8. helmikuuta 1814 norjalaisille, että he muodostaisivat itsenäisen valtakunnan, jossa olisi vapaa mielipiteenmuodostus, kansallinen edustus sekä verotusoikeus. Historioitsijat pitävät julistuksen arkkitehtina kruununprinssi Kaarle Juhanaa. Fredrik VI nimitti Tanskan kruununprinssi Kristian Fredrikin Norjan valtionhoitajaksi ja tämä teki parhaansa edistääkseen norjalaisten vastarintaa estääkseen Ruotsin yliotteen ja saadakseen mahdollisesti Norjan tulevaisuudessa takaisin Tanskan yhteyteen. Fredrik VI käynnisti myös mittavat toimet kuljettaakseen viljaa nälänhädän kourissa olevaan Norjaan.


title: Kielin rauha

text: Rauhansopimus ei koskaan toteutunut suunnitellusti. Preussi miehitti Pommerin, ja Norja julistautui ensin itsenäiseksi Kristian Fredrikin johdolla sekä määritteli itselleen oman perustuslain Eidsvollin kansalliskokouksessa. Lyhyen kesäsodan jälkeen Norjan oli kuitenkin taivuttava personaaliunioniin Ruotsin kanssa.


title: Alright, Still

text: Alright, Still on brittipoppari Lily Allenin ensimmäinen albumi. Se ilmestyi helmikuussa 2006. Levy oli ehdokkaana helmikuun 2008 Grammy Awardseihin parhaana alternative albumina.


title: Alright, Still

text: Albumi ylsi Yhdysvalloissa Billboard 200 -listan sijalle 20.


title: Bee tai Pop

text: Bee tai Pop on suomalaisen Kojon ja brittiläisen Jim Pembroken yhteisalbumi. Se julkaistiin vuonna 1985.


title: Bee tai Pop

text: Kaikki sävellykset Jim Pembroke. Sanoitukset Juice Leskinen (A1, A3, B2, B4), Jukka Itkonen (A2, A4, B1) ja Erkka Kettunen (A5, B3). Sovitukset Kassu Halonen. Ohjelmointi Jori Sivonen.


title: Terveydenhuolto Yhdysvalloissa

text: Terveydenhuolto Yhdysvalloissa on osittain liittovaltion, osittain osavaltioiden sääntelemää. Kansasta 16–28 % kuuluu julkisen (mm. köyhien ja vanhusten ohjelmat) ja 68 % yksityisen terveysvakuutuksen piiriin; Yhdysvallat on ainoa läntinen teollisuusmaa, jolla ei ole yleistä, kaikille kansalaisille saatavilla olevaa terveydenhoitojärjestelmää. Yksityiset ja julkiset sairaalat ovat lain mukaan velvollisia hoitamaan kaikki hätätapaukset, mutta akuutin hengenvaaran poistuttua hoitovelvoite lakkaa.


title: Terveydenhuolto Yhdysvalloissa

text: Yhdysvallat on biolääketieteellisen tutkimuksen johtaja ja käytti tutkimukseen vuonna 2004 henkeä kolme kertaa enemmän rahaa kuin Eurooppa.


title: Terveydenhuolto Yhdysvalloissa

text: Yhdysvallat kuluttaa terveydenhuoltoon enemmän rahaa kuin yksikään muu maa, sekä absoluuttisesti, suhteessa bruttokansantuotteeseen että per asukas. Vuonna 2013 Yhdysvallat käytti 16,4 % bruttokansantuotteesta terveydenhuoltoon, kun samana OECD-maiden keskiarvo oli 8,9 % ja esimerkiksi Suomi käytti terveydenhuoltoon 8,6 % bruttokansantuotteesta. Suuresta panostuksesta huolimatta Yhdysvaltain elinajanodote on alhaisempi ja imeväiskuolleisuus korkeampi kuin useimmissa muissa teollisuusmaissa. Samalla myös terveydenhuollon kattavuus oli vuonna 2013 OECD-maiden toiseksi alhaisin, 88,5 %.


title: Terveydenhuolto Yhdysvalloissa

text: Vuonna 2004 liittovaltio, osavaltiot ja paikallisviranomaiset kattoivat terveydenhuollon kustannuksista 44 %, yksityiset vakuutukset 36 % ja potilasmaksut 15 %.


title: Terveydenhuolto Yhdysvalloissa

text:
Yhdysvaltain julkinen terveydenhoito maksoi 2 862 $/hlö vuonna 2005, Suomen 1 787 $/hlö, vaikka Yhdysvalloissa vain 16,5 % väestöstä (+ 11,3 % osin) on julkisen terveydenhoidon piirissä.
Yhdysvaltain lukema on maailman kymmenen korkeimman joukossa, vaikka julkisen terveydenhoidon osuus on aivan poikkeuksellisen vähäinen. Yksityisenkin terveydenhoidon yksikkökustannukset ovat melko kalliit.Terveydenhoitomenot olivat $ 1,8 biljoonaa, mistä sairaalat yli kolmannes (648 mrd) ja lääkäripalvelut neljännes (448 mrd) vuonna 2006.
Kaikkiaan julkiset terveydenhoitomenot olivat 45,3 % eli $ 0,8 biljoonaa (toisen lähteen mukaan 45 - 56,1 %), minkä päälle tulevat vielä asiakasmaksut julkisen terveydenhoidon kustantamiseen.


title: Terveydenhuolto Yhdysvalloissa

text: Yritykset saavat vakuutuksista verovähennyksiä mutta yksityiset eivät, minkä vuoksi vakuutukset ovat useimmiten yritysten ottamia ja katkeavat työsuhteen päättyessä.


title: Terveydenhuolto Yhdysvalloissa

text: Valtion ja osavaltioiden harjoittama terveydenhoidon sääntely nostaa sekä yksityisen että julkisen terveydenhoidon kustannuksia erittäin paljon.


title: Terveydenhuolto Yhdysvalloissa

text: Osavaltiot rajoittavat oikeutta ottaa vakuutuksia toisista osavaltioista, mikä heikentää vakuutusyhtiöiden välistä kilpailua asiakkaista ja siten nostaa hintoja. Esimerkiksi Kentuckyssä terveysvakuutus maksaa 960 $/vuosi, New Jerseyssä 5580 $/vuosi. Osavaltio kieltää newjerseyläistä ostamasta toisen osavaltion yrityksen vakuutusta, mm. koska se ei sisällä koeputkihedelmöitystä.


title: Terveydenhuolto Yhdysvalloissa

text: Useiden osavaltioiden "Certificate of need" -ohjelmat estävät uusien sairaaloiden ym. terveydenhoitolaitosten perustamisen ilman osavaltion lupaa. Lupia voidaan evätä laadukkailtakin tarjoajilta palveluntarjoajien määrän rajoittamiseksi (kuten Suomen apteekkilupia). "Markkinoilla jo toimivat laitokset voivat aivan liian helposti käyttää näitä sertifikaatteja estääkseen kilpailijoita tulemasta markkinoille" ja tämä nostaa hintoja heikentämällä suoraa ja epäsuoraa kilpailua, todettiin Yhdysvaltain liittovaltion komission raportissa vuonna 2004.